
     R O M A N I A

  JUDETUL VRANCEA

MUNICIPIUL FOCSANI

   CONSILIUL LOCAL

P R O C E S    V E R B A L

din 31 martie  2009

             Astazi, data de mai sus, la sediul Primariei Municipiului Focsani din B-dul Dimitrie Cantemir nr. 1 bis, are loc sedinta ordinara a Consiliului Local al Munici-piului Focsani.

             D-nul Eduard-Marian Corhana, Secretar al municipiului Focsani constata ca sunt toti cei 21 consilieri locali, ca atare sedinta este legal constituita, conform art. 40, alin. (1) din Legea nr. 215/2001, privind administratia publica locala, republicata in anul 2007.

             La sedinta participa:
         -    d-nul Decebal Bacinschi – Primarul municipiului Focsani;

         -    d-na Natasa Nemes – director executiv – Directia economica;

         -    d-na Micsunica Baciu  - director executiv, Directia resurse umane; 
         -    d-nul Liviu-Dan Pogorevici - director executiv Directia administratie publica locala;
         -    d-na Claudia Bozna – sef serviciu administratie publica locala, legalitate;

         -    d-na Mioara Huica – sef serviciu investitii;

         -    d-na Carmen Grosu – sef serviciu buget-contabilitate;

         -    d-na Cristina Costin – sef serviciu fond locativ;

         -    d-na Cristina Mihalcia – consilier juridic fond locativ;

         -    d-na Mariana Gheorghe – sef serviciu agenti economici;

         -    d-na Marta Carmen Ghiuta – sef  serviciu juridic contencios;

         -    d-na Luminita Mogda – inspector specialitate serviciul urbanism;

         -    d-na Vasilica Petronie – inspector specialitate compartimentul energetic;

         -    d-nul Melus Nazaru – sef serviciu impozite si taxe;

         -    d-nul Dan Mihai Cazaciuc – sef serviciu comunicare;

         -    d-na Valentina Gatej – sef serviciu cadastru si agricultura; 

         -    d-na Mirela Andrei - inspector specialitate serviciul comunicare;

         -    d-na Violeta Dima – consilier juridic – aparatul permanent de lucru al 
                                            Consiliului Local al Municipiului Focsani;
         -    d-nul Mariean Visan  – director adj.  SC ENET SA Focsani;

         -    d-nul Ion Gheorghe  – director Politia Comunitara;

         -    d-nul Filipache Sirbu – director Directia de Dezvoltare Servicii Publice Focsani

         -    d-nul Mihai Ciobotaru – director Serviciul Public Local de Asistenta Sociala 
                                                  Focsani;

         -    d-nul  Puiu Spiridon – director Administratia Pietelor Focsani;

         -    d-na Angela Largeanu – director Caminul pentru Persoane Varstnice 
                                                  Focsani;
         -    d-nul Sandu Ghiuta – director Serviciul Public Comunitar de Evidenta a 
                                              Persoanelor Focsani;
         -    d-nul Ion Diaconu – director SC TRANSPORT PUBLIC SA Focsani.
              La sedinta mai participa reprezentanti ai mass-mediei locale si directori ai unor institutii de invatamant.
              D-nul Secretar Eduard-Marian Corhana supune aprobarii Procesul verbal al sedintei de indata din 20 februarie 2009, care a fost publicat pe site-ul Primariei Municipiului Focsani si se aproba cu 21 voturi „pentru”.
             Se supune la vot procesul verbal al sedintei ordinare din data de 24.02.2009, care a fost de asemenea publicat pe site-ul Primariei  Municipiului Focsani si se aproba cu 21 voturi „pentru”.
              D-na Presedinte de sedinta, Mioara Lazar, prezinta ordinea de zi a sedintei in forma initiala, care cuprinde 39 puncte si da cuvantul d-lui consilier Mugurel-Cosmin Malureanu, care, in numele domniei sale si a d-lor consilieri Doina Fodoreanu, Mioara Lazar, Adrian Colin, Neculai Tanase, in calitate de initiatori, doreste sa modifice ordinea de zi, prin retragerea proiectului de hotarare de la pozitia 12, respectiv, proiectul de hotărâre privind aprobarea Listei de priorităţi pe anul 2009, pentru repartizarea locuinţelor pentru tineri destinate închirierii, conform HGR nr. 962/2001, privind aprobarea Normelor metodologice pentru punerea în aplicare a prevederilor Legii nr. 152/1998, privind înfiinţarea Agenţiei Naţionale pentru Locuinţe, cu modificările şi completările ulterioare si introducerea acestuia in sedinta urmatoare. 
             „Spre deosebire de unii dintre colegii nostri care retrag proiecte de pe ordinea de zi, fara sa ne dea nici cea mai mica explicatie, doresc sa motivez, in cateva cuvinte, aceasta decizie: impreuna cu membrii comisiei sociale din care fac parte, am analizat dosarele si lista, dar am analizat si plangerile cetatenilor existente atat la sediul PDL, cat si la cabinetele parlamentare ale aceluiasi partid. Am ajuns la concluzia ca nu a fost suficient sa analizam doar lista de prioritati ci si dosarele respinse. Vom studia mai amanuntit si anumite elemente din dosarele depuse, atat ale persoanelor care au primit, cat si ale celor care urmeaza sa primeasca locuinte. Consider ca unele dosare au fost respinse abuziv de catre serviciul fond locativ, reprezentat de d-na Cristina Costin, deoarece atributiile acestui serviciu ar trebui sa fie in ajutorul cetatenilor ca acestia sa acceada la o locuinta, nu sa le punem bete in roate, nu sa interpretam cuvinte si abia sa asteptam o greseala ca sa respingem aceste dosare. Am in fata doua raspunsuri ale primariei, unul catre Consiliul Judetean Vrancea si altul catre Biroul parlamentar al     d-lui deputat Razvan Mustea, semnat de d-na Cristina Costin si de d-nul Primar Decebal Bacinschi, in care se motiveaza ca dosarul a fost respins pentru ca persoana in cauza nu-si desfasoara activitatea pe raza municipiului Focsani. Din cate stiu, s-a discutat in comisie ca sunt multe persoane angajate in Bucuresti, dar cu punctul de lucru la Focsani. Sunt si anumite unitati militare care nu pot sa emita hartii cand vrem pentru ca acest serviciu interpreteaza adeverintele si cred ca trebuie sa ajutam aceste persoane, nu sa le punem bete in roate. 
             D-na Costin se simte deranjata ca se fac presiuni asupra dansei cand mergem sa discutam despre anumite dosare. As dori sa o intreb care sunt atributiile acestui serviciu? Doar sa citim ca la clasa I sau sa interpretam fiecare cuvant sau putem sa venim si noi in sprijinul unor oameni, sa incercam sa verificam veridicitatea unor documente pentru a a juta oamenii, in primul rand. Vreau sa va spun ca am sa va deranjez de acum in colo si am sa fac presiuni asupra dumneavoastra ori de cate ori va fi nevoie, dar niciodata nu va voi cere sa incalcati legea. Revin la acest raspuns, asupra unei persoane careia i s-a refuzat acest drept, pentru ca au fost rastalmacite adeverintele pe care persoana respectiva le-a adus, eliberate de o unitate militara din Bucuresti, desi fata a explicat ca are punctul de lucru in Focsani si a fost respinsa. A doua adeverinta pe care a  adus-o  precizeaza acest lucru. 
             De aceea, noi vrem sa analizam inca o data atat lista de prioritati, cat si dosarele respinse.”           

             D-nul Primar Decebal Bacinschi ia cuvantul: „va rog respectuos d-lor consilieri sa solicitati ce doriti prin a va adresa Primarului municipiului Focsani, nu va adresati personalului din subordinea acestuia. Nu au nici un raport de subordonare fata de dumneavoastra. Orice probleme aveti, mi le aduceti la cunostinta, iar eu le transmit subordonatilor, asa cum prevede legea. 
             Nu consider ca este normal ca in Comisia sociala sa nu fie reprezentate toate partidele politice  care alcatuiesc consiliul local,  PSD nu are nici un reprezentant in aceasta comisie.”

             „In Comisia pentru drepturile omului sunt reprezentate toate partidele”, este replica d-nei Presedinte de sedinta Mioara Lazar, care, in continuare supune atentiei ordinea de zi in forma initiala:
         1. proiect de hotărâre privind aprobarea conturilor de execuţie ale bugetului local al municipiului Focşani, bugetelor instituţiilor publice finanţate integral sau parţial din bugetul local, bugetelor instituţiilor finanţate integral din venituri proprii, bugetului împrumuturilor externe şi interne, bugetul veniturilor şi cheltuielilor evidenţiate în afara bugetului local precum şi a situaţiilor financiare inclusiv anexele la acestea, pe anul 2008;


         2. proiect de hotărâre privind aprobarea alocării din bugetul local al municipiului Focşani pe anul 2009 a sumei de 20.000 lei, în vederea acordării unui sprijin material persoanelor aflate în nevoie socială, cu ocazia Sărbătorilor de Paşte;

         3. proiect de hotărâre privind aprobarea cofinanţării de către municipiul Focşani, în calitate de partener, prin Serviciul Public Local de Asistenţă Socială Focşani, a proiectului Adăpost de Noapte ,,Sfântul Nicolae cel Nou”, derulat de către Societatea Naţională de Cruce Roşie din România-Filiala Vrancea, în vederea asigurării continuării acestuia pe o perioadă de 10 ani;


         4. proiect de hotărâre privind aprobarea cererii de înlesnire la plată a obligaţiilor datorate bugetului local, depusă de Balint Vasilica din Focşani, str. ,,Greva de la Griviţa, nr. 7, ap.15;


         5. proiect de hotărâre privind aprobarea cererii de înlesnire la plată a obligaţiilor datorate bugetului local, depusă de Gugonea Iacob din Focşani, str. Lupeni, nr. 2, ap. 18;


         6. proiect de hotărâre privind aprobarea cererii de înlesnire la plată a obligaţiilor datorate bugetului local, depusă de Ştefan Veronica din Focşani, al. Echităţii nr. 29, bl. I18, ap. 77;


         7. proiect de hotărâre privind aprobarea transferului serviciilor şi activităţilor de asistenţă medicală comunitară exercitate de Ministerul Sănătăţii Publice către Serviciul Public Local de Asistenţă Socială Focşani, organizat ca serviciu public în subordinea Consiliului Local al Municipiului Focşani;

         8. proiect de hotărâre privind stabilirea obiectivelor şi bunurilor de interes
 public şi privat ale municipiului Focşani pentru care se asigură paza de către Poliţia 
Comunitară a municipiului Focşani;

         9. proiect de hotărâre privind aprobarea numărului şi structurii personalului nedidactic pentru Liceul de Muzică şi Arte Plastice ,,Gh. Tăttărăscu” Focşani;


       10. proiect de hotărâre privind aprobarea numărului şi structurii personalului nedidactic pentru Colegiul Tehnic ,,Edmond Nicolau” Focşani;


       11. proiect de hotărâre privind aprobarea numărului şi structurii personalului nedidactic pentru Şcoala cu clasele I-VIII ,,Alexandru Vlahuţă” Focşani;

       12. proiect de hotărâre privind aprobarea Listei de priorităţi pe anul 2009, pentru repartizarea locuinţelor pentru tineri destinate închirierii, conform HGR nr. 962/2001, privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare;


       13. proiect de hotărâre privind modificarea anexei la Hotărârea Consiliului Local nr. 101/24.04.2007 pentru aprobarea Regulamentului de organizare şi funcţionare a Serviciului public de gestionare a câinilor fără stăpân din municipiul Focşani;

         14. proiect de hotărâre privind modificarea anexei la Hotărârea Consiliului Local nr. 102/24.04.2007 pentru aprobarea înfiinţării şi alegerii formei de gestiune a Serviciului public de gestionare a câinilor fără stăpân din municipiul Focşani;


         15. proiect de hotărâre privind modificarea şi completarea Hotărârii Consiliului Local nr. 152/2008 pentru asocierea municipiului Focşani prin Consiliul Local Focşani în vederea constituirii Asociaţiei de dezvoltare intercomunitară ,,VRANCEAQUA”, modificată prin Hotărârea Consiliului Local nr. 90/247/2008;


         16. proiect de hotărâre privind aprobarea închirierii prin licitaţie publică a suprafeţei de 134,54 ha păşune, situată în Focşani, Boloteşti şi Slobozia Ciorăşti, care aparţine domeniului public al municipiului Focşani;


         17. proiect de hotărâre privind aprobarea închirierii prin licitaţie publică a unor terenuri ce aparţin domeniului public al municipiului Focşani, în vederea instalării Sistemului de Prevenire a Accidentelor de Trafic (SPAT) de înregistrare si urmărire a traficului rutier pe raza municipiului Focşani, judeţul Vrancea;


         18. proiect de hotărâre privind aprobarea vânzării prin licitaţie publică, a terenului în suprafaţă de 322,00 mp., aparţinând domeniului privat al municipiului Focşani, B-dul Independenţei, nr. 6;


         19. proiect de hotărâre privind aprobarea încredinţării în folosinţă gratuită, pe perioada existenţei construcţiei, a terenului în suprafaţă de 500,00 mp., situat în Focşani, Calea Munteniei, T.83, P.435, judeţul Vrancea, aparţinând domeniului public al municipiului Focşani, către Parohia ,,Sf. Cuvios Vasile de la Poiana Mărului”;


         20. proiect de hotărâre privind aprobarea modificării poziţiei nr. 4, din anexa nr. 1 la Hotărârea Consiliului Local al Municipiului Focşani nr. 220/2005, pentru concesio-

narea fără licitaţie publică a unor terenuri aparţinând domeniului privat al municipiului Focşani, adiacente construcţiilor existente, pentru extinderea acestora;


         21. proiect de hotărâre privind alegerea unui preşedinte de şedinţă pe o perioadă de 3 luni, începând cu luna aprilie 2009;


         22. proiect de hotărâre privind revocarea Hotărârilor Consiliului Local al Municipiului Focşani nr. 30 - 48/27.01.2009 şi adoptarea acestora cu cvorumul necesar;


         23. proiect de hotărâre privind aprobarea Planului Urbanistic Zonal ,,Locuinţe colective S+P+5E+M”, str. Cîmpului nr. 1, Focşani;


         24. proiect de hotărâre privind aprobarea Planului Urbanistic Zonal ,,Spaţii comerciale, birouri şi locuinţe de serviciu”, str. Lupeni, nr.1-3, Focşani;


         25. proiect de hotărâre privind aprobarea Planului Urbanistic Zonal ,,Cabinet stomatologic, farmacie şi locuinţă”, str. Mărăşeşti, nr. 25, Focşani;

 
         26. proiect de hotărâre privind aprobarea Planului Urbanistic Zonal ,,Spălătorie auto 3 celule, alimentaţie publică-bar şi locuinţă”, str.Mare a Unirii, nr.358, Focsani;
         27.proiect de hotărâre privind aprobarea Planului Urbanistic zonal ,,Spălătorie auto”, str. Siretului, nr. 12, Focşani;

 
         28. proiect de hotărâre privind aprobarea Planului Urbanistic Zonal ,,Construire Show Room şi autoservice Mitsubishi şi hală de producţie pentru prelucrare sticlă plană”, Şoseaua Focşani-Lămoteşti, T.74, P.834, Focşani;

 
         29. proiect de hotărâre privind aprobarea Planului Urbanistic Zonal ,, Locuinţe colective S+4E”, str. Vîlcele, nr. 15, Focşani;


        30. proiect de hotărâre privind aprobarea Avizului Prealabil de Oportunitate nr. 4/12.02.2009, privind elaborarea Planului Urbanistic Zonal (PUZ) şi a Regulamentului Local de Urbanism (RUL) aferent, pentru ,,Cartier rezidenţial”, str. Dionysos, Focşani, T. 92;


         31. proiect de hotărâre privind revocare Hotărârii Consiliului Local al Municipiului Focşani nr. 56/24.02.2009 pentru aprobarea Regulamentului de organizare şi funcţionare al aparatului de specialitate al Primarului municipiului Focşani;


         32. proiect de hotărâre privind revocarea Hotărârii Consiliului Local al Municipiului Focşani nr.59/24.02.2009 pentru stabilirea preluării în facturare individuală a consumurilor de energie termică în imobile tip condominiu din municipiul Focşani;


         33. proiect de hotărâre privind desemnarea mandatarului Consiliului Local al Municipiului Focşani în Adunarea Generală a Actionarilor la SC ENET SA Focşani;
        34. informare privind construirea unei centrale de cogenerare pe bază de biomasă în parteneriat cu o firmă privată;


         35. raport privind situaţia gestionării bunurilor aparţinând domeniului public şi privat al municipiului Focşani, pe anul 2008;


         36. raport privind activitatea desfăşurată în anul 2008, de Serviciul Public Comunitar de Evidenţă a Persoanelor Focşani;


         37. raport, completat faţă de cel prezentat în luna februarie a.c., privind activitatea desfăşurată în anul 2008, de Administraţia Pieţelor municipiului Focşani;


         38. raport privind activitatea desfăşurată în anul 2008, de Ansamblul Folcloric ,,Ţara Vrancei” Focşani;

         39. raportul Primarului municipiului Focşani privind activitatea desfăşurată în anul 2008;

             D-na  Presedinte de sedinta Mioara Lazar supune votului ordinea de zi fara proiectul de hotarare de la pozitia 12, care a fost retras de initiatori si se aproba cu 21 voturi „pentru”.
             Se supune discutiei proiectul de hotărâre privind aprobarea conturilor de execuţie ale bugetului local al municipiului Focşani, bugetelor instituţiilor publice finanţate integral sau parţial din bugetul local, bugetelor instituţiilor finanţate integral din venituri proprii, bugetului împrumuturilor externe şi interne, bugetul veniturilor şi cheltuielilor evidenţiate în afara bugetului local precum şi a situaţiilor financiare inclusiv anexele la acestea, pe anul 2008.
             D-na Presedinte de sedinta Mioara Lazar intreaba la ce se refera punctul 12 – Actiuni generale economice, iar d-na Natasa Nemes raspunde: „acestea reprezinta serviciul datoriei publice, sumele de rambursat la DEXIA pentru refacere infrastructura strazi, la BERD pentru alimentare cu apa, la BCR pentru garantare imprumut CUP RA Focsani, la care se aduaga si dobanzile aferente imprumuturilor care se ragasesc la alt capitol bugetar,  respectiv dobanzi,  executia  fiind mai mica decat planificatul.”
             D-na Presedinte de sedinta intreaba in continuare „la capitolul Locuinte unde 41,04 mii lei reprezinta plata utilitatilor, despre cate locuinte neocupate este vorba?”

             „Nu se stie cu exactitate numarul lor pentru ca exista o fluctuatie, iar suma la care faceti referire reprezinta  cheltuielile cu utilitatile care se suporta de catre Primaria Municipiului Focsani de la primirea repartitiei pana la semnarea contractului”, este raspunsul d-nei director executiv Natasa Nemes.

             Nu mai sunt discutii si proiectul de hotarare se supune votului si se adpopta cu 21 voturi „pentru”, devenind hotararea nr. 87.
             In continuare se supune discutiiilor proiectul de hotărâre privind aprobarea alocării din bugetul local al municipiului Focşani pe anul 2009 a sumei de 20.000 lei, în vederea acordării unui sprijin material persoanelor aflate în nevoie socială, cu ocazia Sărbătorilor de Paşte. 
             D-na Presedinte de sedinta Mioara Lazar solicita lista cu cele 400 persoane beneficiare, iar d-nul Primar Decebal Bacinschi o informeaza ca aceasta lista a fost depusa la camera consilierilor.
             Nu sunt discutii si proiectul de hotarare se supune votului adoptandu-se cu 21 voturi „pentru”, devenind hotararea nr. 88.           
             Se supune dezbaterii punctul 3 al ordinii de zi, proiect de hotărâre privind aprobarea cofinanţării de către municipiul Focşani, în calitate de partener, prin Serviciul Public Local de Asistenţă Socială Focşani, a proiectului Adăpost de Noapte ,,Sfântul Nicolae cel Nou”, derulat de către Societatea Naţională de Cruce Roşie din România-Filiala Vrancea, în vederea asigurării continuării acestuia pe o perioadă de 10 ani.    
             D-nul consilier Vasile Dobre face un amendament, in sensul ca, „perioada sa fie de 3 ani, cat dureaza acest mandat, urmand ca viitorul consiliul local sa aprobe continuarea proiectului”, iar d-na director executiv Natasa Nemes precizeaza:  „continuarea programului pe o perioada de 10 ani a fost o conditie pentru obtinerea de fonduri de la Ministerul Muncii”. 
             D-nul consilier Gabriel Gongu face referire la paragraful unde se stipuleaza: „pe perioada celor doi ani proiectul a fost monitorizat de catre Serviciul Public de Asistenta Sociala Focsani, desfasurandu-se in conditii normale. Suma alocata pe perioada derularii a fost de 73.014,15 lei. In pagina urmatoare se precizeaza ca pentru anul 2009 bugetul estimat se ridica la 128.000 lei, de trei ori mai mult, daca poate cineva sa explice diferenta.”
             „In anul 2008 cheltuielile cu salariile si utilitatile au fost finantate de la Ministerul Muncii si Consiliul Local. Proiectul fiind terminat, finantarea cheltuielilor privind continuarea proiectului este suportata de catre partener, respectiv Consiliul Local”, informeaza d-na Natasa Nemes.    

             Nu mai sunt discutii, proiectul de hotarare in forma initiala se supune la vot si nu se adopta obtinand 10 voturi „pentru”, ale d-lor consilieri Rodica Boboc, Vasile Pintilie, Gabriel Padineanu, Radu Nitu, Constantin Dumitru, Bogdan Emilian Matisan, Ioan Liviu Oloeriu, Neagu Nistoroiu, George Mardare, Laurentiu Felician Doru  Veber si 11 voturi „abtinere”.

             Se supune la vot proiectul de hotarare cu amendamentul d-lui consilier Vasile Dobre, in sensul continuarii proiectului pe o perioada de 3 ani si se adopta cu 21 voturi „pentru”,  devenind hotararea nr. 89.
             Se dezbate proiectul de hotărâre privind aprobarea cererii de înlesnire la plată a obligaţiilor datorate bugetului local, depusă de Balint Vasilica din Focşani, str. ,,Greva de la Griviţa, nr. 7, ap.15.
             Nu sunt discutii, proiectul de hotarare se supune la vot si se adopta cu 21 voturi „pentru”, devenind hotararea nr. 90.
             Se supune atentiei proiectul de hotărâre privind aprobarea cererii de înlesnire la plată a obligaţiilor datorate bugetului local, depusă de Gugonea Iacob din Focşani, str. Lupeni, nr. 2, ap. 18. 
             Nu sunt discutii, proiectul de hotarare se supune la vot si se adopta cu 21 voturi „pentru”, devenind hotararea nr. 91.              

             Se supune dezbaterii punctul 6,  proiect de hotărâre privind aprobarea cererii de înlesnire la plată a obligaţiilor datorate bugetului local, depusă de Ştefan Veronica din Focşani, al. Echităţii nr. 29, bl. I18, ap. 77.
             Nu sunt discutii, proiectul de hotarare se supune la vot si se adopta cu 21 voturi „pentru”, devenind hotararea nr. 92
             Se prezinta proiectul de hotărâre privind aprobarea transferului serviciilor şi activităţilor de asistenţă medicală comunitară exercitate de Ministerul Sănătăţii Publice către Serviciul Public Local de Asistenţă Socială Focşani, organizat ca serviciu public în subordinea Consiliului Local al Municipiului Focşani.
             Nu sunt discutii, proiectul de hotarare se supune la vot si se adopta cu 21 voturi „pentru”, devenind hotararea nr. 93.
              Se supune atentiei proiectul de hotărâre privind stabilirea obiectivelor şi bunurilor de interes public şi privat ale municipiului Focşani pentru care se asigură paza de către Poliţia Comunitară a municipiului Focşani.
             D-nul consilier Daniel Gongu doreste sa faca un amendament, in sensul completarii cu 2 posturi pentru paza Cantinei de Ajutor Social Focsani
             Nu mai sunt discutii, proiectul de hotarare in forma initiala se supune la vot si nu se adopta obtinand 10 voturi „pentru”, ale d-lor consilieri Rodica Boboc, Vasile Pintilie, Gabriel Padineanu, Radu Nitu, Constantin Dumitru, Bogdan Emilian Matisan, Ioan Liviu Oloeriu, Neagu Nistoroiu, George Mardare, Laurentiu Felician Doru  Veber si 11 voturi „abtinere”.

             Se supune la vot proiectul de hotarare cu amendamentul d-lui consilier Gabriel Gongu, in sensul completarii cu 2 posturi pentru paza Cantinei de Ajutor Social Focsani si se adopta cu 21 voturi „pentru”,  devenind hotararea nr. 94.
             In continuare se trece la punctul 9 al ordinii de zi, proiect de hotărâre privind aprobarea numărului şi structurii personalului nedidactic pentru Liceul de Muzică şi Arte Plastice ,,Gh. Tăttărăscu” Focşani.
             Nu sunt discutii, proiectul de hotarare se supune la vot si se adopta cu 21 voturi „pentru”, devenind hotararea nr. 95.
              Se da citire proiectului de hotărâre privind aprobarea numărului şi structurii personalului nedidactic pentru Colegiul Tehnic ,,Edmond Nicolau” Focşani.

             Nu sunt discutii, proiectul de hotarare se supune la vot si se adopta cu 21 voturi „pentru”, devenind hotararea nr. 96. 
              Se supune dezbaterii proiectul de hotărâre privind aprobarea numărului şi structurii personalului nedidactic pentru Şcoala cu clasele I-VIII ,,Alexandru Vlahuţă” Focşani.             
             Nu sunt discutii, proiectul de hotarare se supune la vot si se adopta cu 21 voturi „pentru”, devenind hotararea nr. 97. 
             Proiectul de hotărâre privind aprobarea Listei de priorităţi pe anul 2009, pentru repartizarea locuinţelor pentru tineri destinate închirierii, conform HGR nr. 962/2001, privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, a fost retras de initiator.
             Se discuta proiectul de hotărâre privind modificarea anexei la Hotărârea Consiliului Local nr. 101/24.04.2007 pentru aprobarea Regulamentului de organizare şi funcţionare a Serviciului public de gestionare a câinilor fără stăpân din municipiul Focşani.  
             D-na Presedinte de sedinta cere acordul plenului pentru ca d-na Valeria Lungu sa ia cuvantul, iar d-nii consilieri aproba in unanimitate. 

             Se da cuvantul d-nei Valeria Lungu – vicepresedinte al Asociatiei pentru Protectia Animalelor: „atragem atentia ca modificarile Hotararii Consiliului Local al Municipiului Focsani nr. 101/2007 nu intrunesc conditiile de legalitate privind procedura de tehnica legislativa, pentru ca este specificata si Legea pentru protectia animalelor nr. 205/2004, completata si modificata prin Legea nr. 9/2008.
             Articolul 1, alin. (1) reglementeaza masurile privind asigurarea conditiilor de viata si bunastare ale animalelor cu sau fara detinator. 

             Articolul 1, alin. (2) se refera la gestionarea populatiei canine care este reglementata de Ordonanta de Guvern nr. 155/2009. Acest act normativ nu are putere de lege. Legile valabile fiind nr. 205/2004 si nr. 9/2008. 

             Astfel, Ordonanta de Guvern nr. 155/2009 devine inoperabila, datorita art. 7 din legea nr. 9/2008, prin care se interzice eutanasierea.

             In concluzie, populatia canina nu poate fi eutanasiata pentru ca in Romania se interzice acest act medical, cu exceptia animalelor cu boli incurabile. De aceea solicit ca din comisia pentru stabilirea starii de sanatate si a gradului de agresivitate a cainilor sa faca parte si un reprezentant al Asociatiei pentru Protectia Animalelor, conform legii.”
             D-na consilier Doina Fodoreanu face precizarea ca a participat la dezbaterea publica unde parerile au fost 50% pentru eutanasiere si 50% impotriva, „dar nu mi se pare corect ca in Romania anului 2009 sa omoram toti cainii din Focsani. Inclusiv Declaratia de la Geneva spune ca in spatiul Uniunii Europene nu se eutanasiaza cainii. Ati promis d-le primar ca daca Asociatia pentru Protectia Animalelor isi asuma responsabilitatea ii sterilizam si ii returnam in teritoriu.”
             D-nul Primar Decebal Bacinschi mentioneaza ca toate masurile care s-au stabilit la dezbaterea publica au fost curpinse in proiectul de hotarare.

             „Incercam sa asiguram cele mai bune conditii de viata acestor animale si in cateva luni vom fi in masura sa le cazam si sa le tratam”.
             D-na consilier Doina Fodoreanu da citire unui paragraf din art. 1 al proiectului de hotarare: „cainii declarati sanatosi de catre medicul veterinar vor fi adapostiti in locuri special amenajate timp de 7 zile. Dupa aceasta perioada, cainii care nu au fost revendicati vor fi eutanasiati.”

             D-na Presedinte de sedinta Mioara Lazar face un amendament, in sensul ca acei caini care nu au fost revendicati sa fie predati pe baza de proces verbal Asociatiei pentru Protectia Animalelor.
             D-nul consilier Vasile Dobre relateaza ca in calatoriile pe care le-a facut, dupa anul 1989, in alte tari, nu a vazut caini liberi pe strazile marilor orase. „Avem si noi obligatia sa ne pliem pe normele Uniunii Europene, prin urmare proiectul de hotarare ne va aduce intr-o stare de normalitate din acest punct de vedere. Cu toate ca aceste animale sunt cei mai buni prieteni ai omului, ele nu pot fi lasate libere, pentru ca in anumite situatii devin agresivi si va amintesc, nu mai mult de un an, in judetul Constanta un copil si-a gasit sfarsitul sfasiat de un caine comunitar. Cine doreste sa aiba caine sa ii asigure un adapost. Sa stopam aceste haite de caini din comunitatea in care traim.”

             D-nul consilier Ioan Liviu Oloeriu intreaba daca exista un document prin care Asociatia pentru Protectia Animalelor isi asuma raspunderea privind preluarea cainilor comunitari. „Avem garantia ca aceste animale vor fi tratate corect in adapostul asociatiei, pentru ca ajungem la un perpetuum mobile, noi ii adunam, ii deparazitam, ii consultam si acestia ajung din nou pe strazi. Majoritatea cetatenilor doresc ca aceste animale sa fie adunate. In dezbaterea publica a fost o confruntare intre reprezentantii serviciului juridic al primariei si cei ai Asociatiei pentru Protectia Animalelor, cu privire la paragraful privind eutanasierea, daca este sau nu legala. Eutanasierea este legala. In prima faza solutia este aceasta. La nivelul cainilor comunitari nu stiu cine poate sa asigure costurile. Suntem intr-un an de criza, bugetarilor li se taie sporurile, agentii economici isi inchid societatile.
             Daca se hotaraste ca aceste animale sa fie preluate de Asociatia pentru Protectia Animalelor sa se incheie un parteneriat, o obligatie juridica si daca un caine care are CIP-ul in ureche ataca o persoana sa stim cine este raspunzator.”

             D-nul consilier George Mardare intervine: „in cartierul Sud, unde locuiesc, in jurul orei 1.00 se aduna caini in haite si urla infiorator. Solutia cu CIP-ul este bine venita si fac un amendament: daca acesti caini sunt prinsi, inventariati, castrati de catre primarie si dati apoi in ingrijire unei persoane sau asociatii si sunt prinsi a doua oara pe strada sa fie eutanasiati. Astfel evitam acest perpetuum mobile, pentru ca pe foarte multi caini din zona unde locuiesc i-am vazut din nou dupa ce au fost stransi de hingheri. Stiu ca au fost niste actiuni asa-zise umanitariste in care li s-a dat drumul noaptea, cert este ca acei caini dau din nou concerte la ore tarzii din noapte si sperie pe oricine ar indrazni sa iasa din casa la acele ore. Amendamentul va avea urmatorul continut: daca un caine identificat cu ajutorul CIP-ului este prins a doua oara in strada, acesta sa fie eutanasiat.”
             D-nul Primar Decebal Bacinschi intreaba „de ce in China, in Coreea si in Vietnam aceste animale se sacrifica pentru ca se mananca si de ce noi nu avem voie sa-i eutanasiem. Va place d-na Lungu ce este in Piata Moldovei, de altfel, in toate cartierele municipiului? Cred ca este corect ca dupa inventariere, deparazitare si sterilizare sa fie dati in grija unor persoane, a unor agenti economici sau Asociatiei pentru Protectia Animalelor, dar cu conditia ca acestia sa raspunda de ei in situatia in care cineva este atacat.”
             D-na Valeria Lungu intervine: „daca vor fi sterilizati, cainii vor disparea in timp.”
             D-nul Secretar Eduard Marian Corhana contrazice punctul de vedere al d-nei Valeria Lungu privind eutanasierea cainilor: „Ordonanta de urgenta 155/2009 a fost aprobata prin Legea nr. 227/2002 si la art. 5, alin (1) spune: dupa examinarea lor de catre medicul specialist veterinar, cainii fara stapan care sunt bolnavi cronici si incurabili vor fi eutanasiati imediat ce au fost adusi in adaposturi, cu respectarea prezentei ordonante de urgenta. In continuare este definita eutanasierea care trebuie sa se produca fara a cauza dureri animalului.”
             D-nul consilier Romeo Paul Postelnicu roaga pe d-nul primar sa se inceapa un demers si cu sprijinul celorlalte primarii si al Directiei Sanitar Veterinare Vrancea sa se inlature calea pe care ajung cainii in municipiul Focsani. Se stie ca la sate, daca are pui de catel stapanul opreste unul si pe restul ii aduce la oras. „Cred ca ar fi bine sa aprobam proiectul de hotarare cu amendamentele d-lor consilieri pentru a rezolva aceasta problema, in prima etapa sa fie dati Asociatiei pentru Protectia Animalelor, care nu cred ca va avea posibilitatea de a se ocupa de toti cainii din Focsani care vor trece prin aceasta procedura si in etapa a II-a, asa cum spunea si d-nul consilier George Mardare, cred ca e corect sa le mai dam o sansa si in momentul in care vor fi prinsi a doua oara sa fie eutanasiati.”
              D-na consilier Doina Fodoreanu remarca: „in campania electorala toti candidatii gaseau solutii pentru problema cainilor comunitari, acum in calitate de consilieri nu mai gaseste nimeni nici o solutie”.

             D-nul consilier Vasile Dobre intervine: „cainele este un animal domestic, ca si vaca, oaia, porcul, de aceea un stapan care are prea multe animale reduce numarul acestora fie vanzandu-le, fie sacrificandu-le. Deci cine face acest lucru, stapanul. In cazul nostru cine este stapanul cainilor comunitari? Primaria Municipiului Focsani, care poate sa dispuna de aceste haite de caini si poate sa hotarasca diminuarea numarului lor. Teoriile sunt in regula, dar cand isi pierd viata oameni, mai ales copii, ar trebui sa intelegem cu totii ca viata unui om este mai presus decat viata unui caine sau oricarui alt animal. Sunt animale protejate de lege cum ar fi ursul, dar cand acestea devin agresive, legea hotaraste impuscarea lor, chiar daca sunt ocrotite de lege, ori cainele nu este un animal ocrotit de lege. 
             Si tot d-nei Lungu as dori sa-i atrag atentia ca sterilizarea cainilor impiedica inmultirea lor si nicidecum nu stopeaza agresivitatea. Cainele este o subspecie a lupului, are in fondul sau genetic agresivitatea si uneori ataca omul pana la a-i curma viata.”

              D-nul consilier Daniel Gongu ia cuvantul: „eram intr-o discutie cu cativa cetateni si cu d-nul director de la Directia de Dezvoltare Servicii Publice Focsani, iar acei cetateni au cerut sa se ia masuri cu aceste haite de caini pentru ca urletele lor deranjeaza comunitatea pe timpul noptii. 
             Profit de prezenta d-lui comisar Catalin Stegarescu si il intreb cate accidente s-au petrecut datorita cainilor?”
             D-nul comisar Catalin Stegarescu informeaza plenul ca accidentele petrecute datorita cainilor care se plimba pe carosabil sunt in medie de unul pe zi. 
             Nu mai sunt discutii, proiectul de hotarare in forma initiala se supune la vot si se adopta cu 11 voturi „pentru” ale d-lor consilieri Rodica Boboc, Vasile Pintilie, Gabriel Padineanu, Radu Nitu, Constantin Dumitru, Bogdan Emilian Matisan, Ioan Liviu Oloeriu, Neagu Nistoroiu, George Mardare, Laurentiu Felician Doru Veber, Gheorghe Stan si 10 voturi „abtinere” devenind hotararea nr. 98.
             D-nul Secretar Eduard Marian Corhana  intervine: „din punctul meu de vedere proiectul de hotarare a fost votat cu 11 voturi „pentru”, suficient pentru a deveni hotarare, celelalte amendamente ramanand fara obiect, in momentul in care proiectul a devenit hotarare.”
             Se trece la proiectul de hotărâre privind modificarea anexei la Hotărârea Consiliului Local nr. 102/24.04.2007 pentru aprobarea înfiinţării şi alegerii formei de gestiune a Serviciului public de gestionare a câinilor fără stăpân din municipiul Focşani.
             Nu sunt discutii, proiectul de hotarare se supune la vot si se adopta cu 19 voturi „pentru” si 2 voturi „abtinere” ale d-lor consilieri Doina Fodoreanu si Neculai Tanase,  devenind hotararea nr. 99. 

             D-nul consilier Romeo Paul Postelnicu sesizeaza ca s-a strecurat o greseala, in sensul ca la mapa sunt doua proiecte de hotarare identice, iar d-nul secretar explica: „S-a adoptat hotararea-cadru, respectiv nr. 101/2007, de aprobare a Regulamentului In urma delegarii formei de gestiune a serviciului catre Directia de Dezvolatre Servicii Publice Focsani,  aprobat prin hotararea nr. 102/2007, prin caietul de sarcini s-au stipulat aceleasi prevederi”. 
             Se dezbate proiectul de hotărâre privind modificarea şi completarea Hotărârii Consiliului Local nr. 152/2008 pentru asocierea municipiului Focşani prin Consiliul Local Focşani în vederea constituirii Asociaţiei de dezvoltare intercomunitară ,,VRANCEAQUA”, modificată prin Hotărârea Consiliului Local nr. 90/247/2008.

             Nu sunt discutii, proiectul de hotarare se supune la vot si se adopta cu 21 voturi „pentru”, devenind hotararea nr. 100.
             Se supune discutiei proiectul de hotărâre privind aprobarea închirierii prin licitaţie publică a suprafeţei de 134,54 ha păşune, situată în Focşani, Boloteşti şi Slobozia Ciorăşti, care aparţine domeniului public al municipiului Focşani.

             D-nul consilier Daniel Gongu doreste sa faca un amendament, in sensul ca pretul minim de pornire a licitatiei sa fie de 700 lei/ha/an si fara a avea drept de construire.

             D-nul consilier Bogdan Emilian Matisan este de parere ca pretul de 200 lei/ha/an este suficient avand in vedere ca terenul are destinatie pasune si 700 lei/ha/an este cam mult in conditiile de criza pe care le traversam.

             D-nul consilier Vasile Dobre subliniaza: „aspectul crizei l-am avut in vedere cand am solicitat majorarea pretului de pornire a licitatiei.”

             D-nul consilier Daniel Gongu considera, de asemenea, ca 200 lei/ha/an este   intr-adevar prea putin, chiar in conditii de criza. 

             D-nul consilier Romeo Paul Postelnicu propune un amendament, in sensul ca perioada de inchiriere sa fie 1 an.

             D-nul consilier Neagu Nistoroiu este de parere ca cel mai bine ar fi pe 3 ani, pentru ca se dau fonduri si intretinerea pasunii nu se poate face intr-un an. Se insamanteaza anul acesta, iar anul urmator se foloseste alcineva de pasune. 
             D-na Valentina Gatej, sef serviciu cadastru si agricultura din cadrul Primariei Municipiului Focsani precizeaza ca subventia pe unitatea de suprafata se da utilizato-rului si nu proprietarului,  utilizator care este obligat sa faca lucrari de ingrijire a pasunii.
             Nu mai sunt discutii, proiectul de hotarare in forma initiala se supune la vot si nu se adopta obtinand 10 voturi „pentru” ale d-lor consilieri Rodica Boboc, Vasile Pintilie, Gabriel Padineanu, Radu Nitu, Constantin Dumitru, Bogdan Emilian Matisan, Ioan Liviu Oloeriu, Neagu Nistoroiu, George Mardare, Laurentiu Felician Doru Veber si 11 voturi „abtinere”.
             Se supune la vot proiectul de hotarare cu amendamentele d-lui consilier Daniel Gongu, in sensul ca pretul de pornire a licitatiei sa fie de 700 lei/an, fara drept de construire si inchirierea pasunii sa se faca pe o perioada de 1 an, amendament facut de d-nul consilier Romeo Paul Postelnicu si nu se adopta obtinand 11 voturi „pentru” ale d-lor consilieri Mugurel Cosmin Malureanu, Daniel Gongu, Neculai Tanase, Adrian Colin, Emil Danut Popoiu, Cristinel Susu, Mioara Lazar, Romeo Paul Postelnicu, Doina Fodoreanu, Vasile Dobre,  Gheorghe Stan si 10 voturi „abtinere”.
             D-nul Primar Decebal Bacinschi intreaba cum se va proceda in situatia in care proiectul de hotarare nu s-a adoptat, iar d-na Valentina Gatej este de parere ca trebuie sa se stabileasca niste criterii de departajare a cererilor depuse.
             D-na Presedinte de sedinta Mioara Lazar intreaba cat este pretul de pornire a licitatiei la Primaria Marasesti, iar d-na Gatej o informeaza ca este de 700 lei.
             D-nul Melus Nazaru, sef serviciu impozite si taxe intervine: „pe langa redeventa obligatorie la inchirierea contractului, conform Legii nr.  571/2003, privind codul fiscal, pentru terenurile proprietate a statului, date in administrare, in folosinta, utilizare, se plateste impozitul anual calculat ca si pentru terenurile proprietate.

            „In cerere, solicitantii doresc inchirierea terenului pe un an, respectiv anul 2009”, este sesizarea d-lui consilier Romeo Paul Postelnicu.

             D-nul consilier Neagu Nistoroiu intervine: „cel care inchirieaza terenul pe 1 an, pasuneaza, il ia la ras, il utilizeaza, ramane la ras si apoi se va putea construi, pentru ca nu-i dam posibilitatea sa acceada la niste fonduri pentru a intretine pasunea”. 
             D-na Presedinte de sedinta Mioara Lazar intreaba cat este 1 kg de brazda?

             D-nul consilier Gheorghe Stan considera ca este cam tarziu si proiectul de hotarare trebuie adoptat cat mai repede ca beneficiarul sa poata duce peste o luna oile la pascut. Iar perioada de inchiriere este de 1 an.

             D-nul consilier Laurentiu Felician Doru Veber este de aceeasi parere cu antevorbitorul sau si solicita o pauza de discutii pentru ca proiectul de hotarare trebuie sa fie adoptat.

             Dnul consilier Emil Danut Popoiu intreaba pe d-nul secretar daca este legal sa se revina asupra votului, daca proiectul de hotarare a fost deja votat. 
             Se trece la punctul 17 al ordinii de zi, proiect de hotărâre privind aprobarea închirierii prin licitaţie publică a unor terenuri ce aparţin domeniului public al municipiului Focşani, în vederea instalării Sistemului de Prevenire a Accidentelor de Trafic (SPAT) de înregistrare si urmărire a traficului rutier pe raza municipiului Focşani, judeţul Vrancea.
             D-nul consilier Daniel Gongu ia cuvantul: „am considerat necesar sa initiez proiectul de hotarare pentru ca pe raza municipiului Focsani s-au intamplat accidente foarte grave in ultimul timp, soldate cu victime si zona respectiva este foarte circulata atat pe timp de noapte cat si ziua.   M-am consultat cu politia, cu d-nul Primar si astazi l-am invitat pe d-nul comisar Catalin Stegarescu pentru a ne da si alte detalii”.

             D-nul consilier Bogdan Emilian Matisan ia cuvantul: „am studiat cu mare interes acest proiect de hotarare si in mod special raportul comisiei din cadrul Consiliului Local. In urma cu catva timp restrictia de viteza era de 70 km/ora, s-a revenit la 50 km/ora, la solicitarea Politiei Municipiului Focsani. Anul trecut, am modificat limita de viteza pe DN 2, si s-a dorit si cresterea limitei de viteza pe B-dul Bucuresti, dar politia nu a fost de acord. Din studiul raportului de specialitate, la capitolul avantajele municipiului in urma semnarii contractului se regaseste un singur avantaj si anume disciplinarea traficului in zona de actiune, iar la capitolul dezavantaje sunt 7 puncte. Propunerea care ni se face incalca flagrant principiul liberei concurente, neexistand transparenta in achizitia publica a echipamentelor si multe altele, penalitati pentru asociat pentru fiecare zi de intarziere etc. Consider ca nu este oportuna amplasarea acestor echipamente pe B-dul Bucuresti si din alt motiv: in sedinta extraordinara am votat un pachet de proiecte pentru accesarea unor fonduri europene si va reamintesc stimati colegi ca in zona Sud si Mindresti vor fi amplasate nu mai putin de 35 camere de luat vederi pentru supravegherea traficului si a sigurantei cetateanului. Mi se pare o exagerare amplasarea radarelor pe B-dul Bucuresti tinand cont ca la intrarea in municipiu exista deja un radar. Sunt surprins de faptul ca Inspectoratul Judetean de Politie Vrancea (IJP) ne recomanda o firma pentru amplasarea acestor radare. Doresc sa ni se dea mai multe detalii in acest sens.”

             Ia cuvantul d-nul comisar Catalin Stegarescu: „aceasta firma ne-a fost recomandata intrucat IJP Vrancea a incheiat un protocol cu dumnealor, avand in vedere ca au amplasat pe DN 2, 7 camere mobile si prezenta lor a contribuit major la reducerea accidentelor grave de circulatie. Investitia este in totalitate a firmei in cauza, inclusiv asigurarea unui dispecerat care functioneaza in cadrul IJP, acesta asigurand doar personalul.

             In situatia incheierii unui contract cu alta firma va trebui sa asiguram un alt dispecerat, lucru imposibil in conditiile in care ducem lipsa de functii.
             Am considerat oportuna amplasarea camerelor pe B-dul Bucuresti, avand in vedere accidentele grave care s-au produs in noaptea de 23 -24 decembrie 2008, soldate cu 2 morti si 5 raniti, produse ca urmare a vitezei excesive si ca urmare a reclamatiilor repetate ale cetatenilor care locuiesc la blocurile ANL, pentru ca pe timpul noptii sunt deranjati de tinerii care conduc autovehiculele cu viteza excesiva.

             In prezent, in acea zona este un aparat radar mobil, dar amplasarea unor radare fixe ar fi mai eficienta, in sensul ca acestea inregistreaza permanent viteza de deplasare a autovehiculelor.

             Raspuns la interpelarea d-lui consilier Bogdan Emilian Matisan, va informez ca acele camere, despre care spunea domnia sa ca se vor instala, nu sunt echipate cu dispozitiv de inregistrare a vitezei. 
             „Dorim sa amplasam aceste radare fixe pentru prevenirea accidentelor de circulatie care au loc pe fondul vitezei excesive
             As vrea, pe de o parte, sa va felicit pentru ca acele intreceri nu se mai tin, iar pe de alta parte, va intreb daca puteti sa intrati si in parcarile mari, pentru ca zgomotul, drifturile, cum le numesc acesti concurenti se desfasoara in parcari si nu pe bulevard. In aceasta zona nu se mai circula cu viteza excesiva pentru ca la UNIPLAST se stie ca este amplasat un radar. Sa ne spuna d-nul Nazaru, in medie, in cat timp 
sunt recuperate amenzile contraventionale”, este interventia d-lui consilier Bogdan Emilian Matisan.
             D-nul Melus Nazaru,  sef serviciu impozite si taxe raspunde: „pentru a incasa amenzile neplatite in 48 ore este necesara cautarea locului de munca al contravenientului, identificare, daca este sau nu detinator de bunuri, intocmirea de somatii, titluri executorii pentru declansarea procedurii de executare silita, fapte ce presupun cheltuieli si o perioada lunga de incasare.
             Legat de modalitatile de sanctionare si incasare pentru persoanele identificate de radarele fixe, consider ca este ilegala practica, ca o firma privata sa incaseze bani care se cuvin bugetelor locale. Cu ajutorul politiei aceasta firma baga mana in bugetele local in mod abuziv. Nu avem nici un fel de contract cu firma, respectiv in cea ce priveste incasarea sumelor fapt ce constituie o ilegalitate. Daca firma din Cluj incaseaza banii, toata lumea plateste in bugetul Primariei Cluj.”

             D-nul consilier Bogdan Emilian Matisan continua: „citesc din Raportul Comisiei de specialitate, vis a vis de una din pretentiile pe care le are aceasta companie, respectiv perceperea de penalitati de catre asociat de 1% pentru fiecare zi de intarziere din suma datorata pana la plata in intregime a acesteia, penalitati care pot depasi suma asupra careia se datoreaza, in conditiile in care responsabilitatea asocierii revine in totalitate primariei. 

             In conncluzie se cheltuiesc foarte multi bani si nu castigam nimic.”

             D-nul consilier Adrian Colin face o precizare „vis a vis de amplasarea camerelor de vedere la care facea referire d-nul consilier Bogdan Emilian Matisan pentru ca din cate am vazut in studiul de fezabilitate nu contin echipamente de masurare a vitezei. Referitor la ce a spus d-nul Nazaru, preferam sa nu incasam nimic sau sa incasam o cota parte din amenzi. Care este valoarea obtinuta din amenzi?”
             D-nul comisar Catalin Stegarescu nu poate da un raspuns exact privind valoarea amenzilor, dar informeaza audienta ca acestea sunt in numar de aproximativ 8000, iar cele aplicate in urma amplasarii unui radar mobil sunt in numar de 700 – 800.

             D-nul consilier Emil Danut Popoiu intervine: „cand se intampla astfel de nenorociri se cutremura Focsaniul si fiecare dintre noi parca ne simtim vinovati fata de ce s-a intamplat. Nu putem fi straini de cursele de masini care se fac in toiul noptii de la un capat in altul al orasului. Nu ne intereseaza cati bani se strang din amenzi. Primaria nu-si face bani din aceste amenzi. Important este sa se circule normal asa cum se circula in orasele din alte state. Sunt de acord cu amplasarea a cat mai multe radare fixe.”

             D-nul consilier Daniel Gongu explica: prin acest proiect de hotarare se doreste scoaterea la licitatie a spatiului de 2 mp, necesar amplasarii, apoi se va scoate la licitatie serviciul. Firma CODEC SPAT a fost data ca exemplu.  D-le Matisan, au fost oameni carora le-au murit copii aflati pe trotuar, din cauza vitezei excesive a bolizilor Ferrari. Nu aveti cum sa calculati dumneavoastra penalitatile pe care le primeste acea familie pentru toata viata, stimate domnule consilier. Cheltuiala Primariei este 0 lei si este logic ca societatea sa aiba unele pretentii, dar pe noi ar trebui sa ne intereseze doar siguranta cetateanului. 

             D-nul Buzarnescu spunea ca este necesara amplasarea radarelor si este colegul dumneavoastra, dar poate nu va convine ca a fost ideea mea.  
Avem nevoie de aceste radare nu pentru castigul primariei ci pentru siguranta in trafic. Am fost martorul acestor curse de masini si nu am reusit sa citesc numarul de inmatriculare. Sa stopam aceasta doza de teribilism pana nu e prea tarziu.”

              D-nul consilier Gheorghe Stan considera: „daca suntem corecti putem sa facem ca aceasta firma sa aiba profit zero. Rolul nostru este sa facem ordine si disciplina. De cand s-a inceput ridicarea masinilor parcate ilegal deja se simte in oras. Din cate am inteles, nu se platesc penalitati decat la banii pe care ii incasam.”

             D-nul consilier Bogdan Emilian Matisan doreste sa raspunda d-lui consilier  Daniel Gongu: „in documentatia de licitatie, la cap. Conditii de participare la licitatie, firmele care se prezinta la licitatie trebuie sa aiba acreditare pentru instalarea de astfel de sisteme si aviz de principiu eliberat de IJP Vrancea. Cine are aceste avize? Unde este concurenta?”

             Firma a montat radare in 24 judete, dar asa cum am mai spus, se va scoate la licitatie serviciul. Singurul nostru avantaj va fi siguranta in trafic”, este interventia  d-lui consilier Daniel Gongu.

             Nu mai sunt discutii, proiectul de hotarare in forma initiala se supune la vot si nu se adopta obtinand 11 voturi „pentru” si 10 voturi „impotriva” ale d-lor consilieri Rodica Boboc, Vasile Pintilie, Gabriel Padineanu, Radu Nitu, Constantin Dumitru, Bogdan Emilian Matisan, Ioan Liviu Oloeriu, Neagu Nistoroiu, George Mardare, Laurentiu Felician Doru Veber .                      
             Se dezbate proiectul de hotărâre privind aprobarea vânzării prin licitaţie publică, a terenului în suprafaţă de 322,00 mp., aparţinând domeniului privat al municipiului Focşani,  B-dul Independenţei, nr. 6.

             D-nul consilier Vasile Dobre face doua amendamente, in sensul ca „extinderea de pe dreapta a cladirii sa fie de doar 1,2 m de la treapta cladirii, urmand ca distanta din stanga si spatele cladirii sa fie aprobata in forma initiala. Al doilea amendament: pretul pe 1 metru patrat sa fie de 500 E, pret propus in Comisia de buget-finante.”
             D-nul consilier Romeo Paul Postelnicu intreaba daca se va vinde terenul in suprafata de 1,2 mp, va impieta, in viitor, zona pentru ca, Catedrala va fi frecventata de multi enoriasi. „S-a facut un studiu de catre serviciul de urbanism, pentru ca singura bogatie a municipalitatii este terenul si daca tot vindem nu stiu ce o sa se intample in viitor, daca acum vindem cu 500 E/mp, cand va trebui sa cumparam poate vom plati 1000 E/mp.”

             D-nul Primar Decebal Bacinschi precizeaza ca „SIF TRANSILVANIA a cerut 3 m de la treapta. Domnii consilieri au propus 1,2 m. Avem obligatia sa asiguram minimum o alee de acces la aceasta cladire si s-a stabilit 1,2 m. Ramane suficient spatiu pentru catedrala, pentru ca vor disparea constructiile provizorii din zona. Vom demola si punctul termic pentru ca nu-si mai gaseste utilitatea. Daca vom gasi un investitor sa faca o parcare subterana va fi benefic si pentru locatarii din zona si pentru cei care vor veni in piata.”

             D-nul consilier Gheorghe Stan constata ca „proprietarul are 328 m si mai cere inca 322 mp., practic pentru curte. Mi se pare cam mult tinand cont ca zona este foarte aglomerata, cred ca o cale de acces este drept sa-i asiguram.”

             „Gardul catedralei este la 3-4 m, daca doriti sa-i vindem mai putin nu am nimic impotriva. Va trebui sa-l obligam pe proprietar sa vina cu un proiect de gard sa stim cum va arata zona in momentul finalizarii investitiei”, este raspunsul d-lui primar.

             D-nul consilier Bogdan Matisan propune: „daca va fi aprobat cu amendamen-tul de la comisia de buget, suma obtinuta sa fie alocata cumpararii unui teren care a fost revendicat de la Scoala 10 sau de la Colegiul „Unirea”. 
             Nu mai sunt discutii, proiectul de hotarare in forma initiala se supune la vot si nu se adopta obtinand 21 voturi „abtinere”.

             Se supune la vot proiectul de hotarare cu cele doua amendamente facute in Comisia de specialitate, in sensul ca pretul de pornire al licitatiei sa fie 500 E/mp si distanta sa fie 1,2 m de la treapta cladirii, si se adopta cu 21 voturi „pentru”, 
 devenind hotararea nr. 101.   

             „Doresc sa se consemneze in procesul verbal ca suprafata pe care o vom vinde se va stabili dupa ce se va trasa 1,2 m de la treapta”, este precizarea d-lui Primar Decebal Bacinschi.     

             Se supune atentiei proiect de hotărâre privind aprobarea încredinţării în folosinţă gratuită, pe perioada existenţei construcţiei, a terenului în suprafaţă de 500,00 mp., situat în Focşani, Calea Munteniei, T.83, P.435, judeţul Vrancea, aparţinând domeniului public al municipiului Focşani, către Parohia ,,Sf. Cuvios Vasile de la Poiana Mărului”.
             „Daca proiectul de hotarare va fi aprobat, de asemenea si bugetul, va trebui sa dam o denumire acestui cimitir pentru ca ele se cam incurca, unul fiind Cimitirul Sudic, celalalt Cimitirul Sud”, este interventia d-lui primar. 

             Nu mai sunt discutii, proiectul de hotarare se supune la vot si se adopta cu 21 voturi „pentru”, devenind hotararea nr. 102.
             Se prezinta proiectul de hotărâre privind aprobarea modificării poziţiei nr. 4, din anexa nr. 1 la Hotărârea Consiliului Local al Municipiului Focşani nr. 220/2005, pentru concesionarea fără licitaţie publică a unor terenuri aparţinând domeniului privat al municipiului Focşani, adiacente construcţiilor existente, pentru extinderea acestora.

             Nu sunt discutii, proiectul de hotarare se supune la vot si se adopta cu 21 voturi „pentru”, devenind hotararea nr. 103.
             Se supune discutiilor proiectul de hotărâre privind alegerea unui preşedinte de şedinţă pe o perioadă de 3 luni, începând cu luna aprilie 2009.

             D-nul consilier Vasile Dobre il propune pe d-nul  consilier Adrian Colin.

             Nu sunt alte propuneri, proiectul de hotarare se supune la vot si se adopta cu 11 voturi „pentru” si 10 voturi „abtinere” ale d-lor consilieri  Rodica Boboc, Vasile Pintilie, Gabriel Padineanu, Radu Nitu, Constantin Dumitru, Bogdan Emilian Matisan, Ioan Liviu Oloeriu, Neagu Nistoroiu, George Mardare, Laurentiu Felician Doru  Veber devenind hotararea nr. 104.
             In urma votului exprimat, D-nul consilier Adrian Colin a fost desemnat presedinte de sedinta pe o perioada de 3 luni, incepand cu luna aprilie 2009.

             Se trece la punctul 22 al ordinii de zi, proiect de hotărâre privind revocarea Hotărârilor Consiliului Local al Municipiului Focşani nr. 30 - 48/27.01.2009 şi adoptarea acestora cu cvorumul necesar. 
             D-na Presedinte de sedinta face precizarea ca d-nul secretar Eduard Marian Corhana si-a mentinut punctul de vedere.
             D-nul consilier Ioan Liviu Oloeriu doreste sa faca o modificare in sensul ca „in titlul proiectului sa ramana numai revocarea si sa dispara adoptarea, in urma unei discutii purtate cu departamentul de specialitate, fiind doua actiuni. Daca plecam de la precizarea d-lui Secretar, daca proiectul de hotarare pentru revocare nu se adopta, proiectele de hotarare sunt valide, deci raman operante.”

            D-nul consilier Romeo Paul Postelnicu face cateva obiectiuni: „nu putem vorbi de revocare, pentru ca aceasta presupune o desfiintare a actului facuta de o autoritate ierarhic superioara, ceea ce nu este cazul. Consiliul local nu are o autoritate ierarhic 
superioara. Termenul corect este retractare, iar termenul cvorum se refera la numarul de consilieri prezenti pentru ca sedinta sa se desfasoare. Aceleasi erori se regasesc si in adresa inaintata de d-na prefect si anume se foloseste termenul de revocare si institutia cvorumului. Vorbim de majoritati, ele pot fi simple, absolute sau calificate. Acest proiect ar trebui sa aiba titlul: proiect de hotarare privind retractarea Hotararilor

Consiliului Local al Municipiului Focşani nr. 30 - 48/27.01.2009. 

             Din punct de vedere legal, regret confuziile din adresa d-nei prefect care sta la baza initierii acestui proiect de hotarare, dar domnia sa face o confuzie, trimitandu-ne la art. 45, alin. (3) unde este vorba de hotarari ale consiliului local care privesc patrimoniul, ori pentru ceea ce am aprobat noi in acele hotarari sunt aplicabile prevederile art. 45, alin (2): se adopta cu votul majoritatii consilierilor locali in functie urmatoarele hotarari ale consiliului local, iar la lit. e): hotararile privind organizarea si dezvoltarea urbanistica a localitatii  si amenajarea teritoriului. Nu este vorba de patrimoniu, ci despre niste solicitari ale unor cetateni care sunt proprietari ai unor terenuri pentru a executa diferite constructii. 
             Avand in vedere aceste considerente cred ca trebuie sa mentinem votul pe care l-am dat in sedinta respectiva si sa consideram ca hotararile adoptate sunt legale. Nu ar mai trebui sa obstructionam cetatenii prin aceste jocuri pentru ca fiecare are dreptul sa-si rezolve problemele inclusiv apeland la serviciile municipalitatii. 

             Dupa lectia predata la inceputul sedintei de d-nul primar, referitoare la legatura pe care o avem cu functionarii din aparatul de lucru al primarului, consider ca este inadmisibil ca la un proiect de hotarare sa nu existe un raport al serviciului juridic al primariei. Nu pot fi de acord cu un raport al serviciului urbanism care are o singura fraza. Pentru ca nu toti consilierii au studii juridice. Este normal sa existe si un material al serviciului juridic sa stim in ce conditii ne exprimam. Pretuiesc profesionalismul d-nei prefect, dar nu doresc sa se interpreteze ca prin asemenea practici sa ajungem in situatia in care sa ducem la nesfarsit solicitarile cetatenilor. Cred ca ne-am facut cu onestitate datoria, in calitate de consilieri in sedinta trecuta, s-au spus argumentele pentru care aceste hotarari trebuie adoptate, iar din punctul meu de vedere nu putem sa retractam aceste hotarari ci ele sa-si produca in continuare efectul.”

             D-nul consilier Ioan Liviu Oloeriu motiveaza: „proiectul de hotarare a fost initiat ca urmare a discutiei purtate si cu ceilalti colegi in plenul Consiliului Local, chiar si d-nul consilier Postelnicu a fost de acord ca trebuie sa ne pronuntam asupra adresei primite de la Institutia Prefectului. Intreb pe Secretarul municipiului Focsani  care este termenul corect intre retractare si revocare.”  
             D-nul Secretar Eduard Marian Corhana isi exprima punctul de vedere: „daca am acceptat sa initiem proiectul de hotarare a fost din dorinta de a nu gresi inca o data, tinand cont ca termeniii care au anumite implicatii si anumite interpretari ar putea fi interpretati la randul lor. Prefectura a solicitat revocare, s-a facut revocare. Din punct de vedere al terminologiei revocarea este sinonima cu anularea actului de catre emitent. Consecinta pe care o are este anularea, daca credeti ca termenul retractare este corect, este o chestiune de forma, dar tot anularea unui act administrativ ramane.”

             „Revocarea este atributul unui organ ierarhic superior, iar retractarea este atributul autoritatii care a emis actul”, este precizarea d-lui consilier Romeo Paul Postelnicu.

             „Cand am dorit sa modific titlul unui proiect de hotarare, d-nul Matisan spunea ca nu putem considera ce a spus  d-nul Popoiu ca amendament, pentru ca nu putem taia din titlu. Proiectul se referea la modificarea unei hotarari. A doua nedumerire, in titlu, se spune revocarea hotararilor si adoptarea acestora cu cvorumul necesar, inteleg ca cvorumul necesar era de 2/3. Initiatori de proiect sunt domnii consilieri PSD care atunci au votat „impotriva”, noi chiar daca mai votam o data nu vom obtine cvorumul necesar” este interventia d-lui consilier  Emil Danut Popoiu.      
              D-nul consilier Adrian Colin precizeaza: „noi am votat aceste proiecte de hotarare pentru dezvoltarea orasului. Va rog sa nu le blocam pentru ca sunt investii de milioane de Euro. Sa se insisite, astfel incat Institutia Prefectului sa revina asupra deciziei, sa dam drumul acestor investitii pentru ca altfel ne vom plange in continuare, peste 4 ani sau 8 ani, ca nu facem decat sa gestionam o saracie.”

             D-nul consilier Daniel Gongu impartaseste aceeasi parere cu cea a antevorbitorului sau. „Pentru unii poate este simplu, dar eu vad lucrurile altfel: o societate comerciala trebuie sa execute o lucrare, angajeaza oameni, plateste impozit la bugetul de stat sau la bugetul local. Vad un utilizator care, la fel, angajeaza oameni, plateste impozit, dar exista si acel zidar, care isi face un credit la o banca de pe urma caruia castiga si bugetul local. Haideti sa dam o mai mare importanta acestor PUZ-uri si sa ne gandim ca astfel se poate dezvolta orasul si se pot crea locuri de munca pentru focsaneni”.

             D-nul consilier Laurentiu Felician Doru Veber intervine: „doresc sa fac o precizare si cred ca nu voi da dreptul la replica d-lui consilier Postelnicu, sustinand ce a spus d-nul primar legat de interventiile facute in serviciile de specialitate din primarie, ca acestea sa se faca prin domnia sa, pentru ca astfel respectam institutia consilierului si institutia primarului”.
             Nu mai sunt discutii, proiectul de hotarare se supune la vot si nu se adopta obtinand 9 voturi „pentru”, ale d-lor consilieri Rodica Boboc, Vasile Pintilie, Gabriel Padineanu, Radu Nitu, Constantin Dumitru, Bogdan Emilian Matisan, Ioan Liviu Oloeriu, Neagu Nistoroiu, George Mardare, 11 voturi „impotriva” si 1 vot „abtinere” al d-lui consilier Laurentiu Felician Doru Veber.
             In replica, d-nul consilier Romeo Paul Postelnicu: „nu am spus ca d-nul primar nu are dreptate, am spus, dupa lectia pe care ne-a dat-o eu ma adresez domniei sale pentru ca pe viitor proiectele depuse la mapa sa exista si un punct de vedere al serviciului juridic-contencios.”

             Se supune dezbaterii proiectul de hotărâre privind aprobarea Planului Urbanistic Zonal ,,Locuinţe colective S+P+5E+M”, str. Cîmpului nr. 1, Focşani.
             D-nul Primar Decebal Bacinschi face precizarea ca proiectul de hotarare in discutie nu are avizul de la Agentia de Mediu si de la Directia de Sanatate Publica  (DSP) Vrancea.

             Nu mai sunt discutii, proiectul de hotarare se supune la vot si nu se adopta obtinand 21 voturi „abtinere”.
             In continuare se discuta proiectul de hotărâre privind aprobarea Planului Urbanistic Zonal ,,Spaţii comerciale, birouri şi locuinţe de serviciu”, str. Lupeni, nr. 1-3, Focşani.
             “Nici acest proiect de hotarare nu are avizul de la Agentia de Mediu si de la Directia de Sanatate Publica  (DSP) Vrancea”, subliniaza d-nul primar.

             Nu mai sunt discutii, proiectul de hotarare se supune la vot si nu se adopta obtinand 21 voturi „abtinere”.

             D-na Presedinte de sedinta, Mioara Lazar prezinta proiectul de hotărâre privind aprobarea Planului Urbanistic Zonal ,,Cabinet stomatologic, farmacie şi locuinţă”, str. Mărăşeşti, nr. 25, Focşani. 

             D-nul consilier Neculai Tanase, presedintele Comisiei de urbanism face precizarea ca nu s-a obtinut avizul comisiei de specialitate. 
             Nu mai sunt discutii, proiectul de hotarare se supune la vot si nu se adopta obtinand 21 voturi „abtinere”.

             Se supune atentiei proiectul de hotărâre privind aprobarea Planului Urbanistic Zonal ,,Spălătorie auto 3 celule, alimentaţie publică-bar şi locuinţă”, str. Mare a Unirii, nr. 358, Focsani.

             D-nul consilier Neculai Tanase, face precizarea ca nu s-a obtinut avizul comisiei de specialitate. 
             Nu mai sunt discutii, proiectul de hotarare se supune la vot si nu se adopta obtinand 21 voturi „abtinere”.

             Se trece la proiectul de hotărâre privind aprobarea Planului Urbanistic zonal ,,Spălătorie auto”, str. Siretului, nr. 12, Focşani.         
             Nu mai sunt discutii, proiectul de hotarare se supune la vot si nu se adopta obtinand 21 voturi „abtinere”.

             Se prezinta punctul 28 din ordinea de zi, proiectul de hotărâre privind aprobarea Planului Urbanistic Zonal ,,Construire Show Room şi autoservice Mitsubishi şi hală de producţie pentru prelucrare sticlă plană”, Şoseaua Focşani-Lămoteşti, T.74, P. 834, Focşani.

             D-nul consilier Neculai Tanase precizeaza care are toate avizele, inclusiv cel al Comisiei de urbanism.

             Nu sunt discutii, proiectul de hotarare se supune la vot si se adopta cu 11 voturi „pentru” ale d-lor consilieri Mugurel Cosmin Malureanu, Daniel Gongu, Neculai Tanase, Adrian Colin, Emil Danut Popoiu, Cristinel Susu, Mioara Lazar, Romeo Paul Postelnicu, Doina Fodoreanu, Vasile Dobre,  Gheorghe Stan si 10 voturi „abtinere”,  devenind hotararea nr. 105.
             D-nul Secretar Eduard Marian Corhana intervine: „sunt consecvent, asa cum am sustinut si in scris si in aceasta sedinta si in cea de luna trecuta, este vorba de o documentatie de urbanism si punctul meu de vedere este ca 11 voturi reprezinta majoritatea consilierilor locali in functie si conform art. 45, alin. (2), lit. e) – documentatie de urbanism, avand in vedere anexa la Legea nr. 350/2001, privind amenajarea teritoriului”.

             Se supune atentiei proiectul de hotărâre privind aprobarea Planului Urbanistic Zonal  “Locuinţe colective S+4E”, str. Vîlcele, nr. 15, Focşani, care are toate avizele.
             D-nul consilier Neculai Tanase precizeaza care are toate avizele, inclusiv cel al Comisiei de urbanism.

             Nu sunt discutii, proiectul de hotarare se supune la vot si se adopta cu 11 voturi „pentru”, ale d-lor consilieri Mugurel Cosmin Malureanu, Daniel Gongu, Neculai Tanase, Adrian Colin, Emil Danut Popoiu, Cristinel Susu, Mioara Lazar, Romeo Paul Postelnicu, Doina Fodoreanu, Vasile Dobre,  Gheorghe Stan si 10 voturi „abtinere”,  devenind hotararea nr. 106.
             Se da citire proiectului de hotărâre privind aprobarea Avizului Prealabil de Oportunitate nr. 4/12.02.2009, privind elaborarea Planului Urbanistic Zonal (PUZ) şi a Regulamentului Local de Urbanism (RUL) aferent, pentru ,,Cartier rezidenţial”, str. Dionysos, Focşani, T. 92. 
             D-nul Primar Decebal Bacinschi face precizarea ca acest proiect de hotarare nu are nevoie de avize la acest stadiu, dar nu are avizul Comisiei de urbanism.
             Nu sunt discutii, proiectul de hotarare se supune la vot si nu se adopta obtinand 21 voturi „abtinere”.
            Se trece la  proiectul de hotărâre privind revocarea Hotărârii Consiliului Local al Municipiului Focşani nr. 56/24.02.2009 pentru aprobarea Regulamentului de organizare şi funcţionare al aparatului de specialitate al Primarului municipiului Focşani.
             D-nul consilier Romeo Paul Postelnicu face un amendament, in sensul ca sa se utilizeze termenul retractare si nu revocare.

             Nu sunt discutii, proiectul de hotarare se supune la vot in forma initiala si nu se aproba obtinand  10 voturi „pentru”, ale d-lor consilieri Rodica Boboc, Vasile Pintilie, Gabriel Padineanu, Radu Nitu, Constantin Dumitru, Bogdan Emilian Matisan, Ioan Liviu Oloeriu, Neagu Nistoroiu, George Mardare, Laurentiu Felician Doru Veber si 11 voturi „abtinere”.
             Se supune votului proiectul de hotarare cu amendamentul d-lui consilier Romeo Paul Postelnicu, in sensul utilizarii termenului retractare in loc de revocare si se adopta cu 21 voturi „pentru”, devenind hotararea nr. 107.
             Se supune dezbaterii proiectul de hotărâre privind revocarea Hotărârii Consiliului Local al Municipiului Focşani nr. 59/24.02.2009 pentru stabilirea preluării în facturare individuală a consumurilor de energie termică în imobile tip condominiu din municipiul Focşani.
             D-nul consilier Romeo Paul Postelnicu face un amendament, in sensul utilizarii termenului retractare in loc de revocare si „apreciez ca la sedinta cand a fost votat acest proiect de hotarare am fost asigurati de catre d-nul primar si d-nul secretar ca au fost indeplinite conditiile de publicitate, intrebarea este daca ne confirma ceea ce au spus la sedinta trecuta, ca aceste dezbateri au avut loc in toamna si daca nu au fost facute inseamna ca temeiul acestei hotarari nu exista”.

             D-nul Secretar Eduard Marian Corhana explica: „procedura s-a facut, poate nu asa de laborioasa, dar s-au purtat discutii, cu diferite ocazii, cu cetatenii prin cartiere prin care cetatenii si-au manifestat acordul pentru facturarea individuala, de aceea am considerat ca este o procedura prealabila in acceptiunea Legii nr. 52/2003        Prefectura ne-a cerut, pe langa documentatia pe care o necesita hotararea pentru a se supune controlului legalitatii sa le inaintam si procesul verbal al sedintei, si rapoartele, si procedurile in baza Legii nr. 52/2003. Neavand o procedura in acceptiunea acestei legi nu am avut ce sa le trimitem”.
             Nu mai sunt discutii, proiectul de hotarare se supune la vot in forma initiala si nu se adopta obtinand 10 voturi „pentru”, ale d-lor consilieri Rodica Boboc, Vasile Pintilie, Gabriel Padineanu, Radu Nitu, Constantin Dumitru, Bogdan Emilian Matisan, Ioan Liviu Oloeriu, Neagu Nistoroiu, George Mardare, Laurentiu Felician Doru Veber si 11 voturi „abtinere”. D-nul consilier Romeo Paul Postelnicu, renunta la amendamentul facut.
             Se da citire proiectului de hotărâre privind desemnarea mandatarului Consiliului Local al Municipiului Focşani în Adunarea Generală a Actionarilor la SC ENET SA Focşani.

             D-na Presedinte de sedinta Mioara Lazar face precizarea ca d-nul Grosu Ulise si-a manifestat dorinta, printr-o adresa datata 16.03.2009, sa fie desemnat mandatar al Consiliului Local al Municipiului Focşani în Adunarea Generală a Actionarilor la SC ENET SA Focşani.

            „Daca nu sunt propuneri, proiectul de hotarare va fi pus pe ordinea de zi in sedinta urmatoare, neavand obiect nu se supune la vot” este precizarea d-lui Secretar Eduard Marian Corhana.
             „Noi, consilierii PDL si PNl ne-am ales cate un reprezentant si dorim ca si domnii consilieri PSD sa-si desemneze reprezentantul, conform legii”, este propunerea d-lui consilier Daniel Gongu. 

             D-nul consilier Ioan Liviu Oloeriu precizeaza: „dumeavoastra v-ati ales reprezentantii si in acel moment nu ne-ati chemat si pe noi. Atunci cand se va aduce situatia la momentul zero si toate consiliile de administratie nu vor avea desemnati reprezentanti din consiliul local si vom discuta coerent cine si cum administreaza si isi ia raspunderea asupra acestor institutii pendinte de consiliul local, discutam. Dar pana atunci aceasta forma nici nu va onoreaza si nu ne onoreaza nici pe noi. Daca era sa fie legal trebuia sa avem reprezentanti si in comisia care imparte case si in alte comisii”.

             In replica, d-nul consilier Daniel Gongu: „cand am ales reprezentantii, am facut-o in aceasta sala, in cadrul unei sedinte de consiliu si domnii consilieri PSD erau
 prezenti”.
             „Ati facut propuneri, ati avut majoritate de voturi, nici macar nu ati avut minimum respect fata de cetatenii municipiului Focsani pentru a lua si ei parte la sedinta” sesizeaza d-nul consilier Ioan Liviu Oloeriu.

             „Daca nu se vor gasi alte solutii vom scoate actiunile acestei societati la vanzare”, concluzioneaza d-nul Primar Decebal Bacinschi.

             „Nu mi se pare corect, am incercat sa facem ceva. Au fost aprecieri asupra activitatii d-lui Eduard Lambrino. Daca domnii consilieri de la PSD nu vor gasi o solutie, va promitem ca ne vom lua tot noi aceasta responsabilitate”, este remarca d-lui consilier Gheorghe Stan. 
             D-nul consilier Bogdan Emilian Matisan este de parere ca „greselile trebuiesc anuntate, corectate, indiferent cine este vinovat. Si mai cred ca ar trebui sa va asumati responsabilitatea pana la capat”. 

            „Din punct de vedere tehnic un proiect de hotarare care nu are obiect nu poate fi supus votului. As dori sa depasim momentul si propun ca sefii de grup ale partidelor sa-si desemneze reprezentantul si sa incercam sa gasim o solutie pentru ca nu putem merge la nesfarsit in aceasta formula” este interventia d-lui consilier Romeo Paul Postelnicu.
             Se discuta Informarea privind construirea unei centrale de cogenerare pe bază de biomasă în parteneriat cu o firmă privată.
             D-nul Primar Decebal Bacinschi informeaza audienta ca pana la aceasta data doua societati doresc sa construiasca o centrala de cogenerare pe baza de biomasa. Va trebui sa respectam legea concurentei, dar un reprezentant al unei firme din cele doua se afla in sala si doreste sa va faca o prezentare.
             D-nul consilier Neagu Nistoroiu este de parere ca se incepe cu sfarsitul. „Ca sa construiesti ceva iti trebuie un proiect si un studiu de fezabilitate. Cine face acest studiu, Primaria sau ENET-ul. Eu fac un caiet de sarcini si in baza acestuia spun ce vreau, dupa care doresc sa fac un parteneriat. Daca nu avem un studiu de fezabilitate cum ne putem asocia?”

             „Cred ca este corect sa ascultam care sunt conditiile firmelor si ce conditii vom pune noi si dupa aceea vom face un studiu de prefezabilitate”, intervine d-nul primar.

             D-nul consilier Neculai Tanase ia cuvantul: „d-nul Nistoroiu are dreptate ca trebuie sa discutam pe niste baze concrete. Dar va reamintesc ca asta iarna noi am propus niste dezbateri si la acel moment s-a considerat ca nu exista o urgenta, aproape ca nu interesa acest proiect. Este clar ca ENET-ul este o centrala falimentara si ideea pe care noi am avut-o trebuie luata in serios, pentru ca e o problema mondiala. Ma bucur ca acum se da importanta proiectului, prin urmare suntem curiosi sa ascultam propunerea unor specialisti”.

             In replica d-nul Primar Decebal Bacinschi: „discutam despre construirea unei noi centrale din anul 2001. S-a discutat in fiecare an, au fost chiar propuneri pentru niste centrale de cartier etc. Este adevarat ca ENET-ul are pierderi, insa ea este in castig. Noi pierdem in distributie de aceea trebuie sa refacem acest sistem. Fabrica este in profit, nu in pierdere, pana la gardul ei, pierderea se inregistreaza pe retelele de distributie.”

             D-nul consilier Neculai Tanase considera ca a venit vremea sa se discute concret, „daca este rentabil la poarta fabricii asta nu are relevanta, rentabilitatea se calculeaza in momentul in care agentul termic ajunge in apartamentele cetatenilor.”

             „Ceea ce ne deranjeaza pe noi, grupul PDL – PNL este faptul ca atunci cand initiativa a fost de partea noastra si am solicitat convocarea unei sedinte extraordinare pe aceasta tema, raspunsul a fost nu”, remarca d-nul consilier Vasile Dobre. 
             D-na Presedinte de sedinta intregeste afirmatia d-lui consilier Vasile Dobre, continuand: „in luna ianuarie am propus un proiect de hotarare si chiar in plina sedinta v-am dat mapa”.
             „In acel proiect se regaseau sumele 17 mil Euro pentru modificarea injectoarelor,  modificarea arzatoarelor 4 mil. Euro. Acela nu era un proiect” raspunde d-nul primar.

             D-nul  consilier Vasile Dobre continua: „nici solutiile care ne vor fi prezentate astazi nu stim daca vor fi sau nu fezabile. Va intreb de ce initiativa noastra nu a fost luata in seama?”
             D-nul consilier Neagu Nistoroiu intervine: „noi nu suntem impotriva construirii acestei centrale, nici impotriva asocierii in parteneriat, dar trebuie sa facem pasii in ordine, daca este fezabil tehnic si economic si apoi facem un program-cadru, in care sa punem conditiile noastre”.

             D-nul consilier Gheorghe Stan considera ca „trebuie sa se asculte parerea unui specialist daca deja este prezent in sala, mai ales ca nu este potrivit ca domnia sa, să asiste la aceste discutii contradictorii”. 

             D-na Presedinte de sedinta Mioara Lazar il invita pe d-nul director. 
             „Ma numesc Costel Coravu. Compania noastra este o asociere 50% SC ELECTRICA SA si 50% o companie austriaca si scopul acestei este sa construiasca in Romania centrale cu alimentare pe biomasa, centrale in cogenerare.

             Modelul de afacere pe care il propunem: primul pas ar fi semnarea unei scrisori de intentie pe care cele doua parti, noi si Consiliul Local isi exprima vointa politica pentru o astfel de investitie. Dupa semnarea scrisorii de intentie, care nu presupune nici un angajament definitiv fata de cele doua parti, tot noi vom face, pe costurile noastre, un studiu de fezabilitate. 

             Al treilea pas, se semneaza in memorandum de intelegere prin care se precizeaza in detaliu care sunt parametrii acestui proiect care se doreste a fi implementat. Dupa semnarea memorandumului de intelegere se face studiul de fezabilitate, tot pe costurile noastre. Apoi se infiinteaza o noua societate comerciala in care propunem un parteneriat cu Consiliul Local al Municipiului Focsani in aceasta investitie. Societatea infiintata va construi si va opera respectiva centrala. 

             Inca de la inceput vreau sa spun ca investitia este asigurata 100% din fondurile noastre. Consiliul local trebuie sa participe in natura, care va insemna terenul si eventuale cladiri care vor putea fi puse la dispozitie, o eventuala infrastructura, pentru functionarea in bune conditii a acesteia.”

             D-nul Primar Decebal Bacinschi intreaba pe d-nul director Costel Coravu daca lucrurile s-au petrecut astfel: „dupa discutia pe care am purtat-o cand ati venit la Focsani, aceeasi pe care ati prezentat-o si acum, trimiteti-mi toate materialele, voi face un raport pe care il voi prezenta Consiliului Local in sedinta si ar fi bine sa fiti si dumneavoastra prezent la aceasta discutie”. Acest lucru a fost confirmat si de d-nul director.
             D-nul consilier Adrian Colin ia cuvantul: „investitia va fi suportata de societatea dumneavoastra 100%. Aveti deja o centrala construita in judetul Brasov, va intreb, din studiul facut, la cat preconizati ca va ajunge pretul unei gigacalorii in judetul Brasov, exista o scadere a pretului sau ramane acelasi?”

             D-nul director precizeaza ca „centrala de la Brasov nu este construita, proiectul fiind in curs de implementare. In mod sigur pretul este mai mic.  Pretul este ultimul lucru care se discuta intr-o tranzactie comerciala pentru ca depinde de foarte multi parametri. Ceea ce noi propunem este un proces in care Consiliul Local poate spune oricand multumim frumos nu mai este de interes. Singura noastra dorinta este ca in momentul in care se semneaza memorandumul de intelegere, pentru ca acolo este vorba de niste preturi mai mari, pentru ca studiul de fezabilitate va costa cateva zeci de mii de Euro, atunci noi dorim un angajament al Consiliului Local, daca acest studiu este corect, mergem mai departe in implementarea investitiei. Pana atunci este un angajament de principiu.”

             „Din cate am inteles, aveti o centrala mare, frumoasa, consuma putin si noi avem o centrala mare, frumoasa care este profitabila numai pana la poarta fabricii, asa cum a spus d-nul primar, intrebarea mea pentru dumneavoastra este, faptul ca schimbam tipul combustibilului, schimbam practic centrala, acest lucru va inlatura pierderile pe traseu de la poarta fabricii pana la cetatean in casa?” este interpelarea   d-lui consilier Mugurel Cosmin Malureanu.

            „Pierderile din retea sunt o componenta a proiectului. Este de analizat,  atat in studiul de prefezabilitate, cat si in studiul de fezabilitate oportunitatea reinoirii retelelor. Consiliul Local ar trebui sa se implice, pentru ca utilitatile sunt proprietatea sa, ca si in alte localitati unde au solicitat deja fonduri pentru reabilitarea retelei. Cu reteaua din orasul dumneavoastra, in situatia in care se afla, cu pierderi de peste 35% este greu de presupus ca proiectul este fezabil”, este raspunsul d-lui director Costel Coravu.
           „Atunci ma intreb, centrala este problema sau sistemul de transport al agentului termic”, continua d-nul consilier Adrian Colin.

           „Problema centralei este de fapt ce a combustibilului folosit in prezent. Stiti care este tendinta pretului gazului si nu numai a pretului, cat a disponibilitatii gazului. 

             Centrala pe gaz va ramane oricum, dar centrala pe biomasa va asigura doar consumul mediu de baza, iar centrala pe gaz va asigura varfurile, in caz de temperaturi mai scazute. Randamentele centralelor existente in Romania sunt foarte slabe pentru ca au echipamente vechi”, raspunde d-nul director.
            D-nul consilier Bogdan Emilian Matisan sesizeaza: „Consiliul local si firma dumneavoastra vor construi o centrala in municipiul Focsani. Noi o sa livram combusti-bilul SC ENET SA Focsani. Componenta acestui proiect poate fi si investitia in infrastructura. Toti cunoastem ca SC ENET, cu combustibilul pe care il foloseste este profitabila pana la poarta si devine neprofitabila datorita retelei pe care a mostenit-o. Cea mai mare problema a incalzirii in acest oras este reteaua de distributie.” 

           „Pretul de referinta pe biomasa fiind mult mai mic, Consiliul Local va scapa de  o mare parte din subventie. Va exista posibilitatea ca si la populatie sa se simta o scadere a pretului de livrare”, remarca d-nul director Costel Coravu.
              D-nul consilier Vasile Pintilie intreaba: „recuperarea costurilor de catre societatea dumneavoastra cum se realizeaza?” iar d-nul director raspunde: „din energia electrica vanduta, din certificatele verzi si din energia calorica vanduta”. 

             „In varianta in care noi vom fi parteneri investitia ramane 50% Consiliul Local si 50% societatea dumneavoastra”, continua d-nul consilier Vasile Pintilie. 

             „Nu am spus acest lucru. In principiu, daca noi venim cu toti banii, noi vom fi actionarul majoritar”, concluzioneaza d-nul director Costel Coravu.
              „Dar noi venim cu terenul plus cladirile si reteaua. Am inteles ca ne propuneti o varianta de a veni in sprijinul nostru, in eventualitatea in care, datorita unor conditii tehnice, centrala nu poate functiona, intrati dumneavoastra in pregatire cu cealalta. In conditiile in care ar exista numai centrala dumneavoastra, ati spus ca este necesar ca varfurile sa fie asigurate de cealalta centrala. Din punct de vedere ecologic, al mediului, centrala noua va imbraca toate aspectele. Pentru a se intelege mai bine, aveam nevoie de niste prezentari financiaro-tehnice, astfel incat noi sa stim ce ar trebui sa punctam in acest parteneriat si in memorandumul pe care ar trebui sa-l semnam inainte de a ni se prezenta studiul de fezabilitate.  Trebuie sa veniti cu niste indicatori pe care sa-i discutam, sa-i negociem si apoi trecem la treaba, mai ales ca dumneavoastra sustineti financiar toata investitia. Vroiam sa stim principiile care stau la baza, cu indicatorii respectivi”, este pozitia d-lui consilier Vasile Pintilie.

             D-nul director Costel Coravu precizeaza: „pana la memorandumul de intelegere exista un studiu de fezabilitate si din acestea vom putea aprecia cat de fezabil este proiectul in sine. Apar acolo si niste parametri ai proiectului. Dar pana atunci noi solicitam semnarea unei scrisori de intentie. Dupa semnarea ei, noi suntem asigurati ca intr-o perioada de 5-6 luni Consiliul Local nu vorbeste cu alta companie pentru proiectul in cauza. Noi nu ne adresam intregului oras, ci pe zone, pentru un numar de consumatori”.
             D-nul consilier Vasile Dobre intervine: „in acceptiunea mea, in cazul in care dumneavoastra veti fi actionar majoritar, asta seamana cu ideea pronuntata de d-nul primar, de a vinde ENET-ul, lucru care nu este nici rau si nici bun in momentul de fata.              

             Am facut aceste precizari ca sa se inteleaga exact cum se vor intampla lucrurile in cazul in care vom ajunge la o intelegere cu dumneavoastra. Daca nu vom investi in distributie, pana la urma cetateanul beneficiar nu va resimti aceasta investitie. De aceea trebuie sa avem in vedere refacerea retelei de distributie, pentru ca altfel vom rezolva doar probleme de mediu, sau vom avea o solutie in care se vor inchide gazele, nu si micsorarea pretului de cost al gigacaloriei”.

             „Toate centralele termice au nevoie de foarte multi bani pentru retehnologizare. Noi am venit cu o propunere, pe care o veti accepta sau nu. In acest moment pretul de referinta pe biomasa este mai mic. Nu putem sa investim fara a recupera banii investiti. Nu vom investi intr-o afacere neprofitabila”, este explicatia                                                                                                                                                                                                                                                                                                             d-lui director Costel Coravu.
             D-nul consilier Neagu Nistoroiu intreaba: „societatea dumneavoastra doreste numai sa produca sau sa si comercializeze energie termica?”, iar d-nul director precizeaza: „propunerea noastra este sa investim in unitatea de productie, iar despre partea de operare a retelei, este o chestiune care ramane deschisa. Exista o structura locala care are deja experienta in astfel de servicii”.

             D-nul consilier Neagu Nistoroiu continua: schimbam alimentarea, partial din gaz si restul pe biomasa. V-ati gandit la o centrala centralizata sau la cele de cartier?, iar d-nul director raspunde: ne-am gandit la centrala centralizata, pentru ca este principiul productiei de masa.”

             D-nul consilier George Mardare ia cuvantul: „trecerea la alta modalitate de a produce caldura nu este din cauza faptului ca randamentul SC ENET  este mai bun sau mai putin bun. Este o sarcina din partea Comunitatii europene sa avem cel putin 12% din energia produsa pe surse verzi si in al doilea rand, in anii urmatori sursele clasice vor dispare. In strategia Focsaniului este prevazuta trecerea pe biomasa. Singura noutate este ca am aflat, multumita d-lui primar, ca sunt si in Romania astfel de centrale si nu trebuie sa ne ducem in alte tari dupa ele. Intreb daca pretul gigacaloriei va fi mai mic sau mai mare, sa ne descrieti modul organizatoric de punere in aplicare a acestei idei si va mai intreb daca, din punct de vedere tehnic, puteti asigura consumul de baza al municipiului Brasov.”

             „S-a creat compania, s-au livrat primele module de livrare a energiei si acum se desfasoara fazele de selectie ale contractorului general, iar la intrebarea a doua: proiectul de la Brasov nu se adreseaza intregului oras, ci numai unei anumite zone. Municipalitatea are variante si pentru restul zonelor. Avem in vedere sa construim niste centre zonale de aprovizionare cu biomasa. Un astfel de centru va fi realizat la Brasov.  Daca distanta dintre centrala si sursa de aprovizionare este mai mica de 200 km pe sosea si 300 km pe cale ferata, este in regula”, raspunde d-nul director Costel Coravu. 

             D-nul consilier Adrian Colin doreste ca reprezentatul ENET sa-si exprime punctul de vedere si intreaba pe d-nul director Costel Coravu: „in momentul in care veti deveni producator de agent termic, dumneavoastra il veti factura catre distribuitor, populatia va plati distribuitorului, subventia pentru combustibil va fi incasata de producator?” 

             D-nul director raspunde afirmativ, „dar se preconizeaza ca subventia nu va mai fi acordata pe viitor”

             D-nul director adj. Mariean Visan ia cuvantul: „ENET a concesionat partea de producere, transport si distributie din municipiul Focsani. Orice societate care investeste in producerea energiei termice este un concurent serios pentru partea de conducere a ENET-ului, in aceste conditii ENET-ul analizeaza oportunitatea achizitionarii energiei termice de la cei doi producatori, astfel incat costurile suportate de populatie, respectiv de Consiliul Local al Municipiului Focsani (subventia), sa fie cat mai mici. Singura solicitare a ENET-ului este ca orice producator care intra pe piata energiei termice sa nu aiba monopol asupra producerii, astfel ca energia sa poata fi achizitionata la pretul cel mai mic de la orice producator.
             Orice producator de energie termica care investeste in Focsani nu va efectua o investitie mare, ma refer la capacitatea, puterea instalata. In aceste conditii, centrala existenta va fi de baza pentru asigurarea energiei termice pe timp de iarna in municipiul Focsani.”
             D-nul consilier Laurentiu Felician Doru Veber este de acord cu semnarea unei scrisori de intentie, propusa de firma in discutie „dar Consiliul Local si Primaria Municipiului Focsani sa aiba mare grija in ceea ce priveste atributiile pe care le avem vis a vis de investitori. Singura analiza sistematica privind asigurarea caldurii si apei calde in Focsani a fost facuta in Strategia prezentata asta vara cand a fost si aprobata. Aceasta a primit producerea, transportul, distributia si anveloparea blocurilor. Aceste patru capitole prevad o cheltuiala intre 100-160 mil Euro. Investitia care se propune astazi este de 150 mil Euro. Aceasta constituie un inceput. Pe parcursul angajamentelor, o perioada de 6 luni nu vom mai avea discutii cu o alta firma, dar trebuie sa avem in vedere ca in anul 2000 societatea UNION FENOSA a intrat la Chisinau si i-a lasat pe moldovenii nostri intr-un frig atroce.”

             D-nul Primar Decebal Bacinschi intreaba pe d-na Vasilica Petronie daca s-a interesat la Bucuresti in ce conditii se poate intra intr-un parteneriat, iar aceasta il informeaza ca a facut demersurile necesare dar ca asteapta in continuare raspunsul.

             „In conditiile unui parteneriat nu este nevoie sa organizam licitatie in acest scop, ar trebui sa ascultam mai multe firme. La Brasov proportia din actiuni este de 90 la 10, dumneavoastra detinand 90%. In conditiile in care noi asiguram terenul realizam utilitatile si racordurile”, este interventia d-lui primar.

             Se prezinta Raportul privind situaţia gestionării bunurilor aparţinând domeniului public şi privat al municipiului Focşani, pe anul 2008.

             Se prezinta Raportul, completat faţă de cel prezentat în luna februarie a.c., privind activitatea desfăşurată în anul 2008, de Administraţia Pieţelor municipiului Focşani.
             D-nul consilier Daniel Gongu doreste sa adreseze cateva intrebari d-lui director al Administratiei Pietelor Municipiului Focsani: „din raportul dumneavoastra, veniturile obtinute in anul 2008 sunt de 4 mil. lei si cheltuieli de 5,4 mil. lei. Constat ca nivelul incasarilor la mese a crescut de la 23% la 54, 2%, respectiv si gradul de ocupare a meselor. Consideram ca este societatea dumneavoastra, cum faceti cu aceste pierderi, pentru pe mine, ca simplu cetatean ma doare inima”.

             D-nul director Puiu Spiridon motiveaza pierderile ca cheltuielile sunt justificate si explicate punct cu punct.

             „Asta iarna, la o temperatura de – 15 grade Celsius, gradul de ocupare al meselor era de aproximativ 85%. Intreb daca la media de 54,2 ati calculat si Piata
 Obor?”, continua d-nul consilier Daniel Gongu. 

             Raspunsul d-lui director Puiu Spiridon este afirmativ. 

             Ca om de afaceri, cu o pierdere de 14 mild. lei, as da faliment, poate m-as sinucide, iar dumneavoastra, in situatie de criza, veniti cu 14 mild lei pierderi.  Noi daca cerem 100 mil. lei pentru o gradinita, d-nul primar, pe buna dreptate, spune ca nu are.

             Aveti total posturi 105 + 14 paza de la Politia Comunitara. Am informatii din Piata Sud si probate, in Piata Sud am aruncat pe jos la ora 8,00 un pachet de tigari si cand am revenit la ora 14,00 era tot acolo. Aveti in acea zona 4 maturatori, ce faceau acestia in acest timp? In Piata Sud sunt 2 taxatori. Un vanzator care isi expune marfa in piata nu vinde produsele decat dupa ora 9,00. In acest caz eu as sugera ca taxatorul sa aiba program de la ora 9,00 la 16.00. 
             Din organigrama rezulta ca sunt 59 maturatori, 20 taxatori, cum justificati?”

             D-nul director al Adminsitratiei Pietelor raspunde: „organigrama a fost aprobata intr-o sedinta a Consiliului Local al Municipiului Focsani, dupa plecarea, in luna aprilie a anului 2007, a taxatorilor din parcarile cu plata la Directia de Dezvoltare Servicii Publice Focsani”.              

             In continuare, d-nul consilier Daniel Gongu este de parere ca 59 maturatori ar fi suficienti pentru tot orasul. „Consider ca organigrama nu este corecta. Ati venit cu vreo propunere sa nu se mai inregistreze aceste pierderi, aveti un plan?”

             D-nul consilier George Mardare considera ca Piata nu trebuie analizata ca pe o afacere. „Daca se doreste profit, sa triplam taxele la mese si la boxe si aducem profit, dar terminam cu piata. Piata Sud este pe cale de disparitie. Piata Bahne a disparut de mult. 

             Va reamintesc ca, datorita unor proiecte de hotarare care nu au fost adoptate, piata se afla intr-o situatie, la ora actuala, la limita legii pentru ca nu s-au putut organiza licitatii pentru ocuparea spatiilor. Exista spatii goale in Piete si in Obor. Atribuirea in gestiunea a Pietei nu a fost aprobata, iar d-nul director le inchiriaza cu taxa zilnica,ceea ce este ilegal. Ar trebui sa scoatem la licitatie toate spatiile comerciale. Daca vrem sa ajutam Piata sa gasim solutia pentru darea in adminstrare a acelor spatii. Nu putem sa marim taxele la aceasta ora, pentru ca activitatea in piata este din ce in ce mai redusa.”

             D-nul consilier Ioan Liviu Oloeriu ia cuvantul: „piata agroalimentara este locul cel mai avantajos de unde focsanenii isi cumpara fructe si legume. 

             Nu ar strica un audit a tot ce inseamna activitate in piata, cu caracter economic. Am vazut ce efort se face pentru curatarea pietei pe timp de noapte. Totdeauna exista loc de mai bine. Costurile serviciilor publice nu aduc intotdeauna profit, pentru ca se au in vedere alte prioritati si prioritatea in acest caz este aprovizionarea cetatenilor municipiului Focsani.”

             D-nul consilier Daniel Gongu face precizarea: „nu am dorit marirea taxelor, ci am aratat doar numarul mare al personalului angajat, de 105 persoane unde sunt 7 persoane cu functii de conducere. Ii avantajam pe unii si dezavantajam gradinite, scoli, sute de alti oameni. Sa o gandim ca pe o afacere de unde sa scoatem profit. Daca nici una dintre cele 7 persoane din conducere nu sunt in stare sa conduca sa gasim alte persoane capabile sa faca acest lucru. 20 taxatori in Piata este exagerat, 2 taxatori in Piata Sud sunt la fel prea multi”.            
              D-nul consilier Nicolae Tanase considera ca „este absurd ca Piata Bahne sa aiba un sef si 6 angajati, cand ea nu mai exista. Trebuie sa reducem din cheltuieli. Nu stiu ce fac 60 de maturatori, cred ca 20 matura si ceilalti 40 stau. Trebuie initiat un plan de restructurare, pentru ca nu putem risipi banul public”.

             „Daca ar fi fost viceprimari aceste lucruri ar fi fost rezolvate. Ele se vor rezolva in timp”, este pozitia d-lui consilier Emil Danut Popoiu.

             Se prezinta Raportul privind activitatea desfăşurată în anul 2008, de Ansamblul Folcloric ,,Ţara Vrancei” Focşani.
             In continuare se supune atentiei Raportul Primarului municipiului Focşani privind activitatea desfăşurată în anul 2008.

             D-nul consilier Romeo Paul Postelnicu propune ca „Raportul primarului sa fie discutat intr-o sedinta urmatoare pentru a i se acorda atentia necesara, din respect pentru d-nul primar”. 

             D-nul Primar Decebal Bacinschi ia cuvantul: „domnilor consilieri, se pare ca facem mai multa politica decat administratie. Au trecut 9 luni nu am facut nimic. Il criticam pe d-nul director al Administratiei Pietelor Municipiului Focsani, cand de 4 luni nu se incaseaza decat cateva sute de milioane in piata. Cand vom rezolva aceasta problema. Sunt foarte multe lucruri pe care nu le-am rezolvat pana la aceasta data”.

             Se trece la punctul Informari si declaratii politice.            

             Se inscriu la cuvant domnii consilieri: Ioan Liviu Oloeriu, Adrian Colin, Vasile Dobre, Bogdan Emilian Matisan, George Mardare, Romeo Paul Postelnicu, Neagu Nistoroiu, Mugurel Cosmin Malureanu.
             D-nul consilier Ioan Liviu Oloeriu: 
      „1. – in sedinta Comisiei de urbanism de astazi, pentru a aviza proiectele de PUZ-uri, s-a observat ca in sedinta CTE-ului ele au primit avizul, iar in sedinta de astazi ca nu au avut avize, ca unele dintre ele au probleme grave care incalca normele de urbanism, confirmate de colega Doina Fodoreanu, care este un specialist in domeniu. Si atunci nu pot sa-mi pun problema si pentru celelalte proiecte de hotarare. Asa cum dumneavoastra vreti sa analizati dosarele respinse pentru locuinte ANL cred ca si PUZ-urile noastre trebuie sa treaca prin CTE cu profesionalism;

      2. – rog aparatul de specialitate al primariei sa-mi raspunda in scris, fiind vorba de lipsa parcarilor in zona marketului Zanfir din Sud, datorita afluentei de masini in zona, sa se initieze un proiect de hotarare;

      3. – cetatenii care locuiesc in zona Mausoleului din Sud solicita accesul in parcul acestuia, pentru a se odihni pe banci si a se plimba pe alei mai ales in zilele de vara.

      4. – in vecinatatea acestui parc, in partea stanga, sunt niste plopi foarte mari si va rog sa aveti in vedere taierea acestora;
      5. – rog aparatul tehnic sa faca un studiu de fezabilitate privind incalzirea municipiului Focsani, realizat de noi nu de firma care va investi in orasul nostru, pentru ca avand cunostinta in acest domeniu vom putea sa decidem in cunostinta de cauza, aceasta va putea fi obiectul unui proiect de hotarare”.
             D-nul consilier Adrian Colin: 
     „1. – instruirea consilierilor care se afla in primul mandat, obligativitate prevazuta de art. 51 din Statutul alesilor locali si art. 41 care stipuleaza ca plata va fi asigurata de catre institutie, in conditiile crizei, propun sa aiba loc la Focsani, pentru a nu se confunda instruirile cu concediile;
      2. – sunt doua variante de crestere a veniturilor la buget, fie pastram numarul persoanelor impozate si marim taxele, fie marind numarul entitatilor impozabile. Propun sa dam drumul la investitii in oras si sa organizam licitatii, sa nu mai folosim incredintari directe, ma refer la serviciile din cadrul Primariei si la institutiile subordonate”.
             D-nul consilier Vasile Dobre: „imi voi exprima punctul de vedere vis a vis de afirmatia d-lui primar cum ca noi in consiliu facem mai multa politica si mai putina administratie. Nu cred ca puteti sa sustineti aceasta afirmatie. Noi in principal facem administratie si in subsidiar, atunci cand se poate, mai facem si politica. A cataloga astfel activitatea Consiliului Local mi se pare gresit si nu este competenta dumneavoastra sa faceti aprecieri la adresa Consiliului Local, daca doriti sa ne respectam reciproc. Fiecare dintre noi poate avem suficiente motive sa va acuzam ca nu faceti administratie asa cum ar trebui.
            V-am rugat de mai multe ori sa reglementati circulatia rutiera in Bazarul Obor, in zilele de miercuri si duminica, rog acest lucru de ani de zile si nu s-a rezolvat pana acum. Mai am exemple dar le voi da cu alta ocazie.”

            In replica, d-nul Primar Decebal Bacinschi: „de la inceputul acestui mandat am pus pe ordinea de zi 421 proiecte din care 128 au fost neadoptate. In 8 ani de cand sunt primar nu am mai intalnit o situatie asemanatoare. Unele proiecte au fost introduse pe ordinea de zi de mai multe ori, exemplificând în acest sens:

      - stabilirea impozitelor şi taxelor Municipiului Focşani pe anul 2009 (a fost dezbătut şi nu a fost adoptat în şedinţele din 27.05.2008, 30.05.2008, 29.07.2008, 26.08.2008, fiind adoptat în 30. 09. 2008);

      - avizare funcţionare terase sezoniere din Municipiul Focşani (a fost dezbătut şi nu a fost adoptat în şedinţele din 27.05.2008, 29.07.2008, 26.08.2008);

      - închiriere prin licitaţie publică a suprafeţei de 144 ha păşune, aparţinând domeniului public al Municipiului Focşani (a fost dezbătut şi nu a fost adoptat în şedinţa din 25.03.2008);

      - inventariere în domeniul privat al Municipiului Focşani a imobilului de 5000 mp, situat în str. Tisa (a fost dezbătut şi nu a fost adoptat în şedinţele din 26. 08. 2008, 04. 09. 2008, 16. 09. 2008);

      - aprobare inicatori de investiţii pentru obiectivul „ O casă pentru un rom, un rom pentru societate” (a fost dezbătut şi nu a fost adoptat în şedinţele din 26.08.2008, 16.09.2008, fiind adoptat în 30. 09. 2008), pierzand un proiect de 200 mii Euro;
      - constituire grup „Gipsy” pentru proiectul „ O casă pentru un rom, un rom pentru societate” (a fost dezbătut şi nu a fost adoptat în şedinţele din 26.08.2008, 04.09. 2008, 16.09.2008);

      - încredinţare în folosinţă gratuită către Administraţia Pieţelor Focşani a unor bunuri necesare desfăşurării actvităţii, aflate in domeniul public şi privat al Municipiului Focşani (a fost pe ordinea de zi şi nu a fost adoptat în şedinţele din 25. 11. 2008, 03.12.2008 şi 16.12.2008, precum şi în 2009);

      - închiriere pe anul 2009 de către Administraţia Pieţelor Focşani a unor bunuri (a fost pe ordinea de zi şi nu a fost adoptat în şedinţele din 25. 11. 2008, 03.12.2008 şi 16.12.2008 şi nici în 27 ianuarie 2009, sau 24 februarie 2009);

      - indicatori tehnico-economici pentru obiectivul „Reabilitare peisagistică, extindere spaţii verzi amenajate – Parc N. Bălcescu, Parc Teatru” (a fost pe ordinea de zi şi nu a fost adoptat în şedinţa din 04.09.2008, fiind adoptat în 30. 09. 2008, cand s-au pierdut 1 mil. lei);

      - schimbarea regimului juridic al unor terenuri în vederea aducerii la îndeplinire a unor hotărâri judecătoreşti definitive şi irevocabile;

      - realizare în parteneriat cu Sc Kaufland România a investiţiei Sistematizare intersecţie străzi 1 Decembrie 1918 cu Brăilei (a fost dezbătut şi nu a fost adoptat în şedinţele din 26. 08. 2008, 04. 09. 2008, fiind adoptat în 30. 09. 2008);

      - închiriere terenuri pentru amplasare de sisteme publicitare (a fost dezbătut şi nu a fost adoptat în şedinţele din 16.12.2008, 27 ianuarie 2009, 24 februarie 2009) ;
- amenajare intersecţie sens giratoriu Kaufland (a fost dezbătut şi nu a fost adoptat în şedinţa din 16.12.2008).
             Au trecut 9 luni de cand nu avem viceprimari. Nu eu initiez proiect pentru numirea acestora. Tot timpul aveti numai suspiciuni asupra mea si a angajatilor din primarie”.
             D-nul consilier Vasile Dobre intervine: „dumneavoastra ati venit pregatit si urmeaza sa ma pregatesc.  Este foarte bine ca dezbatem proiecte si ar fi mai bine daca 
nu ati mai introduce proiecte pe ordinea de zi in ultimul moment, motiv pentru care noi nu avem timp sa le analizam si apoi ne acuzati ca nu le adoptam si faceti statistici.”
             D-nul consilier Adrian Colin intervine „inventarul bunurilor Administrtratiei Pietelor continea si terenul de la scoli de aceea nu a fost adoptat de doua ori”.
             D-nul consilier Bogdan Emilian Matisan: „nu vreau sa iau apararea d-lui primar in ceea ce priveste intrunirea comisiei care a avut loc inaintea sedintei, pentru ca aceste proiecte au fost solicitate a fi introduse pe ordinea de zi de astazi in sedinta Comisiei de urbanism. Introducerea lor a fost facuta la solicitarea d-lor consilieri.

             Ma adresez d-lui consilier Emil Danut Popoiu: am spus ca nu putem sa modificam un titlu, dar m-am referit la un proiect de hotarare care era deja aprobat. 
1. – In ce stadiu se afla documentatia pentru vanzarea locuitelor ANL;

2. – studiind legea pentru acordarea locuintelor ANL si le dau dreptate celor din 

aparatul tehnic al primariei,  am constatat ca votam liste de prioritati care nu apartin municipiului Focsani, doar muncesc in municipiul Focsani. Consider ca prioritatea trebuie sa o aiba tinerii care locuiesc in municipiul Focsani. Ar fi bine daca d-na Costin ar putea sa-mi dea un raspuns in acest sens?”

             D-na Cristina Costin, sef serviciu fond locativ raspunde: „Agentia Nationala pentru Locuinte monitorizeaza vanzarea in teritoriu si se lucreaza la caietul de sarcini pentru intocmirea cartilor funciare. Se va scoate la licitatie serviciul de intocmire carti funciare si s-au alocat bani in bugetul local pentru aceasta activitate. Se va intocmi carte funciara pe fiecare bloc si apoi pe fiecare locuinta si se asteapta si Hotararile de Guvern in care se vor nominaliza blocurile pentru vanzare.”
             D-nul consilier George Mardare: 
      1. „– referitor la masinile din Sud, conform unei hotarari a Consiliului Local, masinile de marfa au voie sa parcheze pe durata noptii in afara municipiului. Sa se verifice acest aspect;

      2. – in mod normal ar fi trebuit sa ne rezervati, dragi colegi din PDL si PNL, un loc la toate comisiile constituite, cum ar fi la cea de audit energetic, de case etc. In mandatul trecut noi v-am asigurat locuri in toate comisiile;

      3. – am avut cinstea si onoarea sa colaborez cu d-nul primar si ma inclin fata de modul in care domnia sa lucreaza cu oamenii. Sunt foarte multi cei care incearca sa-si construiasca o noblete, dar nobletea sufleteasca pe care o are dansul nu se poate dobandi decat din nastere si chiar si raspunsurile pe care le-a dat si in aceasta seara, cand colegii nostri au muscat cuvintele, fara sa gandeasca de doua ori.”
             D-nul consilier Romeo Paul Postelnicu: „este nedrept sa fim acuzati de activitati politice si nu de dorinta de a colabora pentru bunul mers al activitatilor. 

             Domnule primar, ati venit cu niste cifre, dar din cele 128 proiecte de hotarare neadoptate, multe s-au si repetat, cum ar fi cele care vizau terenurile din scoli. De foarte multe ori, consilierii au fost alaturi de dumneavoastra in proiectele pe care le-ati elaborat si nu au fost putine cele de interes pentru municipalitate. Aveti un aparat de lucru care va ajuta in acest demers, pe cand noi nu-l avem, dar nu pot sa spun ca nu am fost sprijiniti cand am solicitat. 

             Am propus inca de la prima sedinta ca liderii de grup sa se intalneasca inaintea sedintei cu dumneavoastra si sa stabilim impreuna aceasta ordine de zi, pentru ca este foarte important ca lucrurile sa se stie din timp si sa se documenteze fiecare consilier, pentru a vota in cunostinta de cauza. Dar asa cum ati prezentat un raport, regret ca un moment atat de important a trecut foarte repede in sedinta de azi. 
             Va reamintesc, ca nici pana astazi noi nu avem procesul verbal de la constituire aprobat si lucru acesta treneaza pentru ca nu avem disponibilitatea sa dam drumul la banda si sa vedem daca procesul verbal reflecta cu adevarat ce sa petrecut in acea sedinta sau nu. Probabil ca dupa ce se termina mandatul o sa avem si acest proces verbal facut.
              Sa incercam sa detensionam aceasta atmosfera, abordarea aceasta de pe pozitii in care voi sunteti vinovati si noi suntem cei care avem dreptate nu este profitabila. Avem intreaga disponibilitate sa lucram pentru ca lucrurile sa fie bine gandite si corect aplicate, astfel incat orasul nostru sa urce in top si nu sa coboare”.
             D-nul consilier Neagu Nistoroiu: 
      1. „– pentru deblocarea functionarii unitatilor subordonate, dati-ne posibilitatea sa avem reprezentanti in toate comisiile de specialitate si atunci sigur se schimba modul de abordare, de lucru si in primul rand transparenta va fi la ea acasa;

      2. – nu vreau sa cred ca nemultumirea unor domni consilieri care fac parte din comisia sociala asupra unui functionar s-a datorat faptului ca acesta nu a fost mai atent la verificarea unor dosare. Ati afirmat ca nu s-au analizat dosare pentru ca solicitantii au venit cu adeverinta dupa trecerea termenului”.

         D-nul consilier Mugurel Cosmin Malureanu: 
      1. „ – recunosc ca mai devreme m-am abtinut sa nu-mi dea lacrimile in timpul discursului emotionant al d-lui Mardare. Nici nu stiu cand sa-l cred, atunci cand il critica pe d-nul primar sau cand ii ia apararea. 
      2. – persoana despre care am vorbit nu numai ca lucreaza in Focsani dar si locuieste in municipiul Focsani. Aceasta a dus in termen adeverinta dar ea a fost interpretata la limita legii, a doua adeverinta fiind depusa mai tarziu;

      3. – cedez cu drag locul in comisii d-lor consilieri Nistoroiu si Mardare”.
             D-nul consilier Bogdan Emilian Matisan precizeaza ca a luat apararea tinerilor care locuiesc in municipiul Focsani si ca a criticat legea. „Legea a fost data pentru specialisti, sa ne amintim ca punctajul cel mai mare era obtinut de tinerii care aveau studii superioare si este inadmisibil ca pe pozitia a II-a sa fie cineva cu 4 clase”.

             „Cred ca ar trebui sa facem demersuri la lege pentru ca dezavantajeaza o anumita categorie de oameni. Sunt locuinte care reprezinta locuinte de vacanta pentru unele persoane care nu le mai folosesc, avand alt domiciliu. Ar trebui sa cerem si modificarea unor legi in derularea contractelor, pe care oamenii le au cu ANL-ul.  Toti avem obligatia sa trecem pe la primarie sa platim impozitul anual si ei ar trebui sa aiba obligatia sa treaca macar o data pe an sa aduca o adeverinta ca lucreaza sau nu in Focsani si buletinul pentru a demonstra ca locuiesc in Focsani”, este interventia d-lui consilier Mugurel Cosmin Malureanu.
              D-nul consilier George Mardare considera ca „s-a depasit limita bunului simt prin expresia uzitata de d-nul consilier Mugurel Cosmin Malureanu mi-au dat lacrimile. Astfel de expresii nu-si au locul aici. Este un mod incorect de abordare, pastrati va rog nivelul de politete.”

             „Se dau anunturi in ziar ca se inchiriaza, va pot da si numarul de telefon, articolul exista in ziar, stiti la cine ma refer. Acum nu mai puteti inchiria la ANL ca s-a ocupat. 

             Va rog domnule primar sa dati o dispozitie ca o comisie de la serviciul fond locativ sa inventarieze locuintele, daca s-au facut sau nu modificari, modul cum sunt 
intretinute si daca mai locuiesc acolo chiriasii”, este precizarea d-lui consilier Neagu Nistoroiu.
             D-na Presedinte de sedinta Mioara Lazar  este de parere ca asa cum rapoartele consilierilor au fost puse pe site-ul primariei si raportul d-lui primar ar fi 

trebuit sa fie afisat. Considera lucrarile sedintei incheiate si multumeste tuturor pentru participare.
             Drept care s-a intocmit prezentul proces verbal.          
    PRESEDINTE DE SEDINTA,                          SECRETARUL MUNICIPIULUI 
                                                                                         F O C S A N I ,
    
Mioara Lazar

                                          Eduard-Marian Corhana

     INTOCMIT,

